cyanic-selkie/wikianc huggingface dataset:
വിജയനഗര സാമ്രാജ്യം
മറ്റൊരു കഥ സംഗമയുടെ പുത്രന്മാരായിരുന്ന ഹരിഹരനും സഹോദരൻ ബുക്കനും വാരങ്കലിലെ പടയാളികളായിരുന്നെന്നും വാരങ്കൽ അധീനപ്പെട്ട ശേഷം ഇസ്ലാം മതം സ്വീകരിച്ച്  കഫൂറിന്റെ സൈന്യത്തിൽ സേവിക്കാൻ നിർബന്ധിതരായതാണെന്നും ഹൊയ്സാല ആക്രമണ സമയത്ത്  അതിൽ നിന്ന് രക്ഷപ്പെട്ട് ആനെഗുണ്ടി മലകളിൽ അഭയം തേടിയെന്നും അവിടെ വെച്ചാണ്   മതാചാര്യൻ മാധവ വിദ്യാരണ്യയെ കണ്ടുമുട്ടി, വീണ്ടും ഹിന്ദുമതത്തിലേക്കു മാറിയതെന്നും ആചാര്യന്റെ   ശിക്ഷണവും സഹായവും നേടി  വിജയനഗരം സ്താപിച്ചതെന്നും  പറയപ്പെടുന്നു. ബഹ്മനി സുൽത്താനത്ത് രൂപം കൊളളുന്നതിന് ഏഴെട്ടു കൊല്ലം മുമ്പ് 1336- ലാണ് വിജയനഗര സാമ്രാജ്യം സ്ഥാപിക്കപ്പെട്ടത്. ഏതാണ്ട് അതേ സമയത്ത് കപായ നായക, തെലിങ്കാനയിലെ മുസ്ലീം ഗവർണർ മാലിക് മക്ബൂലിനെ തോല്പിച്ച് ഭരണം കൈയേറി. പിന്നീട് കപയ നായകയും ബല്ലാള മൂന്നാമനും ചേർന്ന് തൊണ്ടൈമണ്ടലത്തു നിന്ന് മുസ്ലിം അധികാരികളെ തുരത്തിയോടിച്ചു. അതോടെ കൊപ്പുല വംശജരുടെ കീഴിൽ പിതാപുരം, റെഡ്ഡികളുടെ കീഴിൽ കൊണ്ട വീട്, വെലാമകളുടെ കീഴിൽ രാജകൊണ്ട എന്നീ ഹിന്ദു രാജ്യങ്ങൾ നിലവിൽ വന്നു. മധുര അപ്പോഴും മുസ്ലീം അധികാരികളുടെ കൈവശമായിരുന്നു. 1344-ൽ ബുക്കൻ ഹൊയ്സാല രാജ്യവും, പടിഞ്ഞാറ് തുളുനാടും കീഴ്പെടുത്തി. മൂന്നു വർഷത്തിനു ശേഷം ഹരിഹരനും ബുക്കനും അവരുടെ മറ്റു മൂന്നു സഹോദരരും(കമ്പ, മാരപ്പ, മുദ്ധപ്പ) ശൃംഗേരി മഠാധിപതി സമക്ഷം വിജയാഘോഷം നടത്തി, വിജയനഗരിക്കും വിജയനഗരസാമ്രാജ്യത്തിനും അടിത്തറ പാകി. ,, . ഇവർ സംഗമയുടെ പുത്രൻമാരായതിനാൽ വംശത്തിന് സംഗമ എന്ന പേരു വീണു.
സംഗമ വംശം(1334-1486 )
ബഹ്മനി സുൽത്താൻ അലാവുദ്ദീന്റെ ആക്രമണങ്ങളെ ഹരിഹരനും(1336-56) ബുക്കനും(1356-77) ചെറുത്തു നിന്നു. ബുക്കൻറേയും പിന്നീടു സിംഹാസനത്തിലിരുന്ന പുത്രൻ ഹരിഹര രണ്ടാമന്റേയും(1377-1404) വാഴ്ചക്കാലത്ത് വിജയനഗര സാമ്രാജ്യം അതി വിസ്തൃതമായി. മധുരയിലെ മുസ്ളീം ഭരണം അവസാനിപ്പിക്കപ്പെട്ടു(1371). ഗോവ, ദബോൾ എന്നീ സ്ഥലങ്ങളും കൊണ്ടവീടു രാജ്യത്തിന്റെ ഫല ഭാഗങ്ങളും (കുർണൂൽ, നെല്ലൂർ, ഗുണ്ടൂർ) വിജയനഗരത്തിന്റെ ഭാഗമായി. സിലോണും സാമൂതിരിയും വിജയനഗരത്തിന് കപ്പം കൊടുക്കാൻ സമ്മതിച്ചു. പക്ഷേ പതിനാലാം നൂറ്റാണ്ടിന്റെ അവസാന ഘട്ടത്തിൽ ബഹ്മനി സുത്തനത്തുമായി അതിഘോരമായ യുദ്ധത്തിൽ വിജയനഗര സാമ്രാജ്യത്തിന് ഏറെ നാശനഷ്ടങ്ങൾ സംഭവിച്ചു.
1406 മുതൽ 1422 വരെ ഭരിച്ച ബുക്കൻ രണ്ടാമന്റെ ഭരണകാലത്താണ്  സഹോദരൻ ദേവരായ ഒന്നാമൻ  തുംഗഭദ്രാനദിയിൽ വലിയൊരു അണക്കെട്ടു പണിത് നഗരത്തിലേക്ക് വെളളച്ചാലുകൾ കൊണ്ടു വന്നത്. , . ദേവരായ ഒന്നാമന്റെ പുത്രിയെ സമാധാന ഉടമ്പടി പ്രകാരം ഫിറൂസ്ഷാക്ക് വിവാഹം ചെയ്തു കൊടുത്തിരുന്നെങ്കിലും അത് സ്പർദ്ധകൾക്ക് അറുതി വരുത്തിയില്ല. കൊണ്ട വീട്ടു റെഡ്ഡിമാർ ബഹ്മനി സുൽത്താനമാരുമായി കൂട്ടുകൂടി വിജയനഗരത്തെ ആക്രമിച്ചു. 1420-ൽ ദേവരായ റെഡ്ഡിമാരെ വകവരുത്തുകയും കൊണ്ടവീടു പ്രദേശങ്ങളും ബഹ്മനിയുടെ ഭാഗമായ പണുഗലും പിടിച്ചെടുക്കുകയും ചെയ്തു. ദേവരായ 1422 -ൽ നിര്യാതനായി. പിന്നീടു വന്ന വിജയരാജ ദുർബലനായിരുന്നു.
വിജയരായന്റെ മരണശേഷം  ദേവരായ രണ്ടാമൻ കിരീടമണിഞ്ഞത് 1426-ലാണ്. കൊണ്ടവീടരുടെ പ്രക്ഷോഭം പരിപൂർണമായും അവസാനിപ്പിച്ചു.കേരളത്തിലേക്കു കടന്ന് കൊല്ലം രാജാവിനെ കീഴടക്കി. ദേവരായൻ രണ്ടാമന്റെ സാമ്രാജ്യം തെക്ക് സിലോൺ മുതൽ വടക്ക് ഗുൽബർഗ വരേയും കിഴക്ക് ഒറീസ മുതൽ  പടിഞ്ഞാറ് മലബാർ വരേയും വ്യാപിച്ചിരുന്നതായി പറയപ്പെടുന്നു. സിലോൺ, പുലിക്കാട്ട്, തെന്നസരിം, പെഗു എന്നിവടങ്ങളിലെ ഭരണാധികാരികൾ വിജയനഗര സമ്രാട്ടിന് കപ്പം കൊടുത്തിരുന്നതായി നുനിസ് രേഖപ്പെടുത്തുന്നു. ,
ദേവരായ രണ്ടാമന്റെ പുത്രൻ മല്ലികാർജുനന്റെ വാഴ്ചക്കാലത്താണ് അലാവുദ്ദീൻ രണ്ടാമനും കപിലേശ്വര ഗജപതിയും വിജയനഗരത്തെ തുടരെത്തുടരെ ആക്രമിച്ചത്. സാമ്രാജ്യത്തിന്റെ വിവിധഭാഗങ്ങളിൽ ശാലുവ നരസിംഹനും തുളുവ ഈശ്വരയേയും പോലുളള ശക്തരായ ഭരണാധികാരികളുണ്ടായിരുന്നു. മല്ലികാർജുന 1465 -ൽ നിര്യാതനായപ്പോൾ പുത്രൻ കൊച്ചു കുഞ്ഞായിരുന്നു. അതിനാൽ അധികാരം വിരൂപാക്ഷനിൽ നിക്ഷിപ്തമായി. പക്ഷേ സുഖലോലുപനായ വിരൂപാക്ഷന് രാജ്യകാര്യങ്ങളിൽ ശ്രദ്ധയില്ലായിരുന്നു. ഗോവ, ദബോൾ, ചൗൾ ഇവയെല്കലാം ബഹ്മനി സുൽത്തനത്ത് കൈവശപ്പെടുത്തി. കപിലേശ്വര ഗജപതിയും അവസരം മുതലാക്കി പല പ്രവിശ്യകളും കൈക്കലാക്കി. ദുർബലനായ വിരൂപാക്ഷനെ അധികാരസ്ഥാനത്തു നിന്ന് നീക്കി 1486-ൽ ശലുവ നരസിംഹ  സിംഹാസനമേറി. , ,
സംഗമ വംശത്തിന്റെ അവസാനവർഷങ്ങളിലാണ് ബഹ്മനി സുൽത്താനത്ത് വിഘടിച്ച് ഡെക്കാൻ സുൽത്താനത്തുകൾ രൂപം കൊണ്ടത്. ഈ സമയത്തുതന്നേയാണ് പശ്ചിമതീരത്ത് വാസ്കോ ഡ ഗാമ വന്നെത്തിയത്.
ശലുവ വംശം(1486-1504)
അധികാരം തട്ടിയെടുത്തതിൽ ശലുവ നരംസിംഹക്ക് എതിർപ്പുകൾ നേരിടേണ്ടി വന്നു. പക്ഷെ സമർഥനായ ഭരണാധികാരിയായിരുന്നതിനാൽ നരസിംഹക്ക് അവയൊക്കെ അതിജീവിക്കാനായി. പടിഞ്ഞാറൻ തീരപ്രദേശങ്ങളിലെ അധികാരം പുനഃസ്ഥാപിച്ചെടുത്തു. കുതിരകളെ ഇറക്കുമതി ചെയ്യാനായി മംഗലാപുരം തുറമുഖം വികസിപ്പിച്ചു. തമിഴ് പ്രദേശങ്ങളിൽ ആധിപത്യം സ്ഥാപിച്ചു. 1491 -ൽ രണ്ടു പുത്രന്മാരുടെ ചുമതല തുളുവ ഈശ്വരയുടെ പുത്രൻ നരസ നായകയെ ഏല്പിച്ച് നരസിംഹ നിര്യാതനായി. ഇളയ പുത്രൻ ശലുവ ഇമ്മഡി നരസിംഹ രാജപദവിയേറ്റു. പക്ഷെ യഥാർഥത്തിൽ അധികാരം കൈകാര്യം ചെയ്തത് നരസ നായക  ആയിരുന്നു.
നരസ നായക റെയിച്ചൂർ തുരുത്ത് വീണ്ടെടുത്തു. ശലുവ നരസിംഹ തുടങ്ങിവെച്ചിരുന്ന പല കാര്യങ്ങളും നരസ നായക പൂർത്തിയാക്കി. പശ്ചിമതീരത്ത് ഗോകർണം വരേയുളള പ്രദേശങ്ങൾ വിജയനഗര സാമ്രാജ്യത്തിന്റെ അധീനതയിൽ കൊണ്ടു വന്നു. സാമ്രാജ്യത്തിലൂടനീളം യാത്രചെയ്ത് ശാന്തിയും സമാധാനവും ഉറപ്പു വരുത്തി. 1503-ൽ നരസ നായക അന്തരിച്ചു. മൂത്ത പുത്രൻ വീര നരസിംഹ മന്ത്രിസ്ഥാനമേറ്റു.
1505-ൽ ശലുവ ഇമ്മഡി നരസിംഹ നായക കൊല്ലപ്പെട്ടു. വീര നരസിംഹ സ്വയം രാജാവായി പ്രഖ്യാപിച്ചു. അതോടെ തുളുവ വംശത്തിന്റെ വാഴ്ചക്ക് തുടക്കം കുറിക്കപ്പെട്ടു.
തുളുവ വംശം(1505-1542)
നരസ നായകക്ക് നാലു പുത്രന്മാർ  ഉണ്ടായിരുന്നു. തിപ്പമ്മയിൽ വീര നരസിംഹയും, നാഗമാംബയിൽ കൃഷ്ണദേവരായരും, ഒബമാംബയിൽ അച്യുതരായരും രംഗനും. മൂത്ത പുത്രൻ വീര നരസിംഹ നാലു വർഷം ഭരിച്ചു.ഇക്കാലത്ത് പോർത്തുഗീസുകാരുമായി സഖ്യം ചെയ്തു. പശ്ചിമതീരത്ത് താവളങ്ങൾ സ്ഥാപിക്കാനുളള അനുമതി നല്കി, അതിനു പകരമെന്നോണം, വിജയനഗര സൈന്യത്തിന് പരിശീലനം നല്കാമെന്ന് പോർത്തുഗീസുകാർ സമ്മതിച്ചു. 1509-ൽ വീര നരസിംഹ മരണമടഞ്ഞു. സഹോദരൻ കൃഷ്ണദേവരായ കിരീടമണിഞ്ഞു.
കൃഷ്ണദേവരായർ
രാജപദവിയേൽക്കുമ്പോൾ കൃഷ്ണദേവരായർക്ക് ഇരുപത്തഞ്ചു വയസ്സ് തികഞ്ഞിരുന്നില്ല. പ്രഗൽഭനായ ഭരണാധികാരിയായിരുന്നു കൃഷ്ണദേവരായർ. ബീദാർ, പെണുഗോണ്ട, ശിവസമുദ്രം, ഉദയഗിരി എന്നിവ ആക്രമിച്ചു കീഴ്പെടുത്തി. കലിംഗദേശത്തേക്ക് പടയെടുത്ത് സിംഹാദ്രിയിൽ വിജയസ്തംഭം നാട്ടി. പോർത്തുഗീസ് സഹായത്തോടെ ബഹ്മനി ആക്രമണങ്ങളെ ചെറുത്തു നിന്നു. ദക്ഷിണേന്ത്യ മുഴുവനും ഒരു കുടക്കീഴിൽ കൊണ്ടു വന്നത് കൃഷ്ണദേവരായരാണ്. വിജയനഗരം റോമിനേക്കാൾ മഹനീയമാണെന്നും കൃഷ്ണദേവരായർ കുറ്റമറ്റ ചക്രവർത്തിയാണെന്നും പോർത്തുഗീസ് സഞ്ചാരി ഡൊമിംഗോ പയസ് അഭിപ്രായപ്പെട്ടിട്ടുണ്ട്, ' എട്ടു വയസ്സുകാരനായ പുത്രനെ കൃഷ്ണദേവരായർ കിരീടാവകാശിയായി പ്രഖ്യാപിച്ചത് മന്ത്രി ശലുവ തിമ്മയെ പ്രകോപിപ്പിച്ചു, കുട്ടിക്ക് വിഷം നല്കി. , . വിവരമറിഞ്ഞ കൃഷ്ണദേവരായർ തിമ്മയെ സകുടുംബം തുറുങ്കിലടച്ചു.അവരുടെ കണ്ണുകൾ ചൂഴ്നെനടുത്തതായി സെവൽ രേഖപ്പെടുത്തുന്നു. സഹോദരൻ അച്യുതരായരെ കിരീടാവകാശിയായി പ്രഖ്യാപിച്ചു. 1529-ൽ, കൃഷ്ണദേവരായർ നിര്യാതനായി.
അച്യുത രായർ
കുടുംബവഴക്കുകൾ മൂലം തുളുവവംശത്തിന് തളർച്ച സംഭവിച്ചു. കൃഷ്ണദേവരായരുടെ മകളുടെ ഭർത്താവ് ആയിരുന്ന അരവിഡു(അളിയ) രാമരായർ അച്യുതരായർക്കെതിരായി പല ഗൂഢാലോചനകളും നടത്തി. ഇത് ഡെക്കാൻ സുൽത്തനത്തുകൾക്ക് വിജയനഗര സാമ്രാജ്യത്തിന്റെ ആഭ്യന്തര കാര്യങ്ങളിൽ ഇടപെടാൻ അവസരം നല്കി. ബീജാപ്പൂർ സൈനികരുടെ സഹായത്തോടെ രാമരായ അച്യുതരായരെ തടവിലാക്കി, സദാശിവയുടെ പേരിൽ ഭരണം നടത്താൻ ശ്രമിച്ചു. അധികാരത്തർക്കം ഒത്തുതീർപ്പാക്കാൻ എത്തിയത് ബീജാപ്പൂർ സുൽത്താനാണ്. അച്യുത രായർക്ക് രാജപദവിയും രാമരായർക്ക് സ്വന്തം പ്രവിശ്യകളിൽ സ്വയംഭരണവും  എന്നു തീരുമാനിക്കപ്പെട്ടു. 1542-ൽ അച്യുത രായരുടെ മരണം വരെ ഈ സ്ഥിതിഗതികൾക്ക് മാറ്റമുണ്ടായില്ല.
സദാശിവ
അച്യുത രായരുടെ മരണശേഷം പ്രായപൂർത്തിയാകാത്ത പുത്രൻ ചിന്ന വെങ്കിട (വെങ്കിട ഒന്നാമൻ) സിംഹാസനാരൂഢനായി, അമ്മാവൻ സലകം തിമ്മ( ബോജ തിരുമല എന്ന് ഫരിഷ്തയുടെ രേഖകളിൽ)  റീജെൻറും. സലകം തിമ്മയുടെ ഉദ്ദേശശുദ്ധിയിൽ സംശയാലുവായ രാജമാതാവു് ബീജാപ്പൂർ സുൽത്താൻ അദിൽ ഖാന്റെ സഹായം തേടി. ഏതാണ്ട് അതേ സമയത്ത്   സദാശിവയുടെ (അച്യുത രായരുടെ സഹോദരൻ രംഗയുടെ പുത്രൻ) അവകാശത്തിന് മുൻതൂക്കം നല്കണമെന്ന  ആവശ്യത്തോടെ അളിയരാമരായരും ബിജാപ്പൂർ സുൽത്താനെ സമീപിച്ചു.അതല്ല സലകം തിമ്മതന്നേയാണ്  ബീജാപ്പൂർ സുൽത്താനെ വരുത്തിയതെന്നും മറ്റൊരഭിപ്രായമുണ്ട്. അവസരം പാഴാക്കാതെ സുൽത്താൻ വിജയനഗരം ആക്രമിച്ചു. തുടർന്നുണ്ടായ രാഷ്ട്രീയക്കുഴപ്പത്തിൽ പൊതുജനം ആകെ ഇളകി വശായി.വെങ്കിട ഒന്നാമനും മറ്റു രാജകുടുംബാംഗങ്ങളും കൊല്ലപ്പെട്ടു. സലകം തിമ്മയെ രാജാവായി അംഗീകരിച്ച് ജനങ്ങൾ ബീജാപ്പൂർ സുൽത്താനെ തുരത്തിയോടിച്ചു. സലകം തിമ്മക്ക് പക്ഷേ അധികനാൾ സിംഹാസനത്തിൽ തുടരാനായില്ല. ദുർഭരണം നടത്തിയ സലകം തിമ്മയെ വധിച്ച് അളിയരാമരായർ സദാശിവയെ രാജാവായി വാഴിച്ചു. പക്ഷേ ശരിയായ അധികാരം രാമരായരുടെ കൈകളിലായിരുന്നു. ,.
റെയിച്ചൂർ തുരുത്തിന്റെ പ്രാധാന്യം
=ഭരണ സംവിധാനം= വിജയനഗര സാമ്രാജ്യത്തിൽ വംശാധിഷ്ഠിതമായ രാജഭരണമാണ്  നിലവിലിരുന്നത്. അധികാരം രാജാവിൽ കേന്ദ്രീകൃതമായിരുന്നു. പക്ഷേ ഇടക്കിടെ രാജവംശങ്ങൾ മാറിക്കൊണ്ടിരുന്നു. ദുർബലരായ ഭരണകർത്താക്കൾക്ക് സ്ഥാനഭൃംശം സംഭവിച്ചു. സംഗമ വംശത്തിനും തുടർന്നു വന്ന ശാലുവ തുളുവ വംശജർക്കും ആഭ്യന്തര കലാപങ്ങൾ നിരന്തരം നേരിടേണ്ടി വന്നു. സാമ്രാജ്യം പ്രവിശ്യകളായി വിഭജിക്കപ്പെട്ടിരുന്നു. ഓരോ പ്രവിശ്യയുടെ ഉന്നതാധികാരി യുവരാജാക്കൻമാരോ രാജാവിന് ഏറ്റവും വിശ്വസ്തരായ സൈനിക മേധാവികളോ പ്രഭുക്കൻമാരോ ആയിരുന്നു. പ്രവിശ്യകൾ വീണ്ടും ഉപപ്രവിശ്യകളായി വിഭജിക്കപ്പെട്ടിരുന്നു.ഇവയുടെ ഭരണകർത്താക്കൾ  നായക എന്നറിയപ്പെട്ടു. ഭരണ സംവിധാനത്തിലെ ഏറ്റവും ചെറിയ ഘടകം ഗ്രാമമായിരുന്നു. നുനെസ് ഭരണസംവിധാനത്തെക്കുറിച്ച് വിവരങ്ങൾ തരുന്നുണ്ട്. രേഖാമൂലം ഉത്തരവുകൾ നല്കിയിരുന്നില്ലയെന്നും, കൊട്ടാര ഗുമസ്ഥന്റെ രേഖകളിൽ ആദേശങ്ങൾ എഴുതിച്ചേർക്കുകയായിരുന്നു രീതിയെന്നും നുനെസ് രേഖപ്പെടുത്തുന്നു. . ശിലാലിഖിതങ്ങളിൽ പ്രധാനി, ഉപ പ്രധാനി, ശിരപ്രധാനി എന്ന് ഉദ്യോഗസ്ഥർ  പല ശ്രേണികളിലായി തരം തിരിക്കപ്പെട്ടിരുന്നതായി കാണുന്നു.
സൈന്യം
ഭരണ സംവിധാനത്തിൽ സൈന്യം ഒരു മുഖ്യ ഘടകമായിരുന്നു. കാരണം ആഭ്യന്തര കലാപങ്ങളും ബഹ്മനി സുൽത്തന്മാരുടേയും പിന്നീട് ഡെക്കാൻ സുൽത്തനത്തുകളുടേയും ആക്രമണങ്ങളും നിരന്തരം ഉണ്ടായിക്കൊണ്ടിരുന്നു. വിജയനഗരം സന്ദർശിച്ച എല്ലാ വിദേശ സഞ്ചാരികളുടേയും വിവരണങ്ങളിൽ അതിവിപുലമായ സൈന്യശേഖരത്തെക്കുറിച്ചുളള പരാമർശങ്ങൾ ഉണ്ട്. ഇതു കൂടാതെ രാജകീയാവശ്യങ്ങൾക്കായി സൈന്യങ്ങൾ പരിശീലിപ്പിച്ച് തയ്യാറാക്കി നിർത്തിയിരുന്ന ഇടപ്രഭുക്കൻമാരും ഉണ്ടായിരുന്നു. ,
സാമ്പത്തികം
ഭൂനികുതിയായിരുന്നു ഖജാനയിലേക്കുളള ഏറ്റവും വലിയ വരുമാനം. ശിലാലിഖിതങ്ങളിൽ പലതരം നികുതികളെപ്പറ്റിയും സൂചനകളുണ്ട്. കൃഷിക്കാർ അമിത നികുതിക്കെതിരെ പ്രക്ഷോഭം കൂട്ടിയതായും കാണുന്നു. . എന്നിരിക്കിലും വിദേശികളുടെ യാത്രാവിവരണങ്ങളിൽ രാജ്യത്തെ സമ്പൽസമൃദ്ധിയെപ്പറ്റി വിശദമായ വിവരണങ്ങളുണ്ട്.
കലാസാംസ്കാരിക മേഖലകൾ
വിജയനഗര രാജാക്കൻമാർ വിദ്യാസമ്പന്നരും കലാസാഹിത്യങ്ങളിൽ അഭിരുചിയുളളവരായിരുന്നു. സംസ്കൃതത്തിനും തെലുങ്കിനുമായിരുന്നു മുൻതൂക്കം.കൃഷ്ണദേവരായരുടെ ആമുക്തമാല്യദ, എന്ന കാവ്യം രാജധർമത്തേയും ഭരണതന്ത്രത്തേയും കുറിച്ചു പ്രതിപാദിക്കുന്നു. ഹരിഹര രായരുടെ മന്ത്രിയായിരുന്ന സായണ്ണ വേദപണ്ഡിതനായിരുന്നു. ശൃംഗേരി മഠത്തിലെ മതാചാര്യന്മാരും മറ്റു പണ്ഡിതന്മാരും രാജദർബാറിൽ ബഹുമതികൾക്കും പുരസ്കാരങ്ങൾക്കും അർഹരായി. അരവിഡു രാജാക്കന്മാരും ഈ സമ്പ്രദായം നിലലിർത്തി. വിജയനഗര വാസ്തുകല തനതായ രീതിയിൽ വളർന്നു വികസിച്ചത് ഇക്കാലത്താണ്. . ക്ഷേത്രത്തോടു ചേർന്നുളള കല്യാണമണ്ഡപങ്ങളും, ഗോപുരകവാടങ്ങളും ഈ കാലഘട്ടത്തിന്റെ പ്രത്യേകതയാണ്. മറ്റൊന്ന് കൽത്തൂണുകളിലുളള വിവിധതരം ചിത്രപ്പണികളാണ്. ഹംപിയിലെ വിഠല ക്ഷേത്രം ഇതിന് ഉത്തമോദാഹരണമാണ്. ദേവരായ രണ്ടാമന്റെ കാലത്ത് ആരംഭിച്ച ഈ ക്ഷേത്ര നിർമ്മാണം അച്യുതരായരുടെ വാഴ്ചക്കാലത്തും തുടർന്നു കൊണ്ടു പോയിരു്നനതായി കാണുന്നു.
= പതനം = സദാശിവയുടെ പേരിൽ ഭരണം നടത്തിയ അളിയ രാമരായരും സ്വേച്ഛാധിപതിയും കുടിലബുദ്ധിയുമായിരുന്നു. സ്വാർഥതാത്പര്യങ്ങൾ മുൻനിർത്തി ഡെക്കാൻ സുൽത്തനത്തുകളെ പരസ്പരം തമ്മിലടിപ്പിക്കാൻ രാമരായർ ശ്രമിച്ചു. ഒരളവോളം അത് സാധിച്ചെടുക്കാനായെങ്കിലും ഒടുവിൽ അത് വലിയ വിനയായി ഭവിച്ചു. ഡെക്കാൻ സുൽത്തനത്തുകൾ പരസ്പരമുളള ഭിന്നതകൾ ഒതുക്കി, ഏകോപിച്ച് വിജയനഗരത്തിനെതിരെ ആക്രമണം നടത്തി. തളിക്കോട്ടയുദ്ധത്തിൽ വിജയനഗരത്തെ അമ്പേ പരാജയപ്പെടുത്തി. ,, ,
തളിക്കോട്ടയുദ്ധം
ഡെക്കാൻ സുൽത്തനത്തുകളുടെ സഖ്യത്തിൽ ബേരാർ ഉണ്ടായിരുന്നെന്നും ഇല്ലെന്നും രണ്ടു പക്ഷമുണ്ട്. സൈന്യസമേതം സുൽത്താന്മാർ 1564 ഡിസംബർ 26-ന് തളിക്കോട്ടയിൽ താവളമടിച്ചു. തളിക്കോട്ടയിൽ നിന്ന് മുപ്പതു മൈലകലെ കൃഷ്ണാനദിയുടെ തെക്കേക്കരയിൽ  രക്ഷസി-തങ്കഡി ഗ്രാമങ്ങൾക്കിടക്കുളള സ്ഥലത്ത് വിജയനഗര സൈന്യവും. ഇവിടെ   വെച്ചാണ് യുദ്ധം നടന്നത്. സൈനികമായ തയ്യാറെടുപ്പുകൾ നടത്തുന്നതു മറച്ചു വെച്ച് സുൽത്താൻമാർ സന്ധിസംഭാഷണമാരംഭിച്ചു. വിജയനഗര സാമ്രാജ്യത്തിന്റെ രണ്ടു പ്രധാന മുസ്ലീം സേനാപതികളെ വശീകരിച്ചെടുത്തതോടെ വിജയനഗരത്തിന്റെ പരാജയം ഉറപ്പാക്കപ്പെട്ടു. , . നാലു മണിക്കൂറിനുളളിൽ യുദ്ധം അവസാനിച്ചു. . ലക്ഷക്കണക്കിനു പടയാളികൾ മരിച്ചു വീണു. രാമരായരുടെ ശിരസ്സ് നിസാം ഷാ ഛേദിച്ചെടുത്ത്  പ്രദർശന വസ്തുവാക്കി , ,
നാശ നഷ്ടങ്ങൾ
ശത്രുസൈന്യം തലസ്ഥാനമാകെ കൊളളയടിച്ചു.തീവെച്ചും, ഇടിച്ചുമാറ്റിയും സംഹാരപ്രവർത്തനങ്ങൾ ആരംഭിച്ചു. അതിമനോഹരമായ നഗരം പാടേ തകർക്കപ്പെട്ടു. ,, ,
അരവിഡു വംശം
തളിക്കോട്ടയിലെ പരാജയത്തെപ്പറ്റിയും അരവിഡു അളിയരാമരായരുടെ മരണത്തെപ്പറ്റിയും വാർത്ത കിട്ടിയ ഉടൻ   സഹോദരൻ അരവിഡു തിരുമല, നാമമാത്രരാജാവ് സദാശിവയേയും മറ്റു രാജകുടുംബങ്ങളേയും കൂട്ടി, എടുക്കാവുന്നത്ര ധനവുമായി പെണുഗുണ്ടയിലേക്ക് ഓടി രക്ഷപ്പെട്ടു ,. പിന്നീട് ആറു വർഷങ്ങളോളം രാജ്യത്ത് രാഷ്ട്രിയ അനിശ്ചിതത്വവും അശാന്തിയും നടമാടി. മധുര, തഞ്ചാവൂർ, ജിഞ്ചി എന്നിവടങ്ങളിലെ നായകർ. സ്വതന്ത്രഭരണം നടത്താൻ ആരംഭിച്ചു. സദാശിവയുടെ പേരിൽ അരവിഡു തിരുമല അവരുടെ സ്വാതന്ത്ര്യം അംഗീകരിച്ചു കൊടുത്തു. മൈസൂരിലെ വോഡയാറും, കേളഡിയിലേയും വെല്ലൂറിലേയും നായകരും സദാശിവയുടെ മേൽക്കോയ്മ സ്വീകരിച്ചു. അളിയരാമരായരുടെ പുത്രൻ, അദിൽഷായുടെ സഹായത്തോടെ ഇളയച്ഛനെതിരായി വിഫലമായ  നീക്കങ്ങൾ നടത്തി.
1570-ൽ തിരുമല സ്വയം രാജാവായി പ്രഖ്യാപിച്ചതോടെ അരവിഡു വംശജരുടെ ഭരണമാരംഭിച്ചു സദാശിവക്ക് എന്തു പറ്റിയെന്ന് വ്യക്തമല്ല, 1576  വരേയുളള ശിലാലിഖിതങ്ങളിൽ സദാശിവയുടെ പേരുണ്ട്. . തിരുമലയുടെ നിര്യാണശേഷം മൂത്തപുത്രൻ ശ്രീരംഗയും അതിനുശേഷം ഇളയപുത്രൻ വെങ്കട ഒന്നാമനും രാജപദവിയേറ്റു. , . അരവിഡു വംശത്തിലെ എട്ടു പേർ രാജസിംഹാസനത്തിലിരുന്നു. ഇരുപത്തെട്ടു കൊല്ലം ഭരിച്ച ആറാമത്തെ രാജാവ് വെങ്കട രണ്ടാമൻ(പെദ്ദ വെങ്കട) കാര്യശേഷിയുളള ഭരണാധികാരിയാണെന്നു പറയപ്പെടുന്നു. ,,  1614-ൽ മരണമടഞ്ഞു. പിന്നീടു വന്ന ശ്രീരംഗ ദുർബലനായിരുന്നു. രാജ്യത്ത് ആഭ്യന്തരസമരം പൊട്ടിപ്പുറപ്പെട്ടു. കർണാടക മുഴുവനും ജിഞ്ചിയും തഞ്ചാവൂരും ബീജാപ്പൂർ സുൽത്താൻ കൈയടക്കി.1674 ൽ ശ്രീരംഗയുടെ മരണത്തോടെ വിജയനഗര സാമ്രാജ്യം പൂർണമായും അസ്തമിച്ചു. =വിദേശി സന്ദർശകർ= സമ്പൽസമൃദ്ധമായ വിജയനഗരം ദേശവിദേശങ്ങളിൽ നിന്നുളള സഞ്ചാരികളെ ആകർഷിച്ചു. വിദേശി സന്ദർശകരുടെ യാത്രക്കുറിപ്പുകളിൽ വിജയനഗരത്തെ സംബന്ധിച്ച ചരിത്ര വസ്തുതകളും  കൗതുകവാർത്തകളും അടങ്ങിയിരിക്കുന്നു.
വർഗ്ഗം:ഇന്ത്യാചരിത്രം വർഗ്ഗം:വിജയനഗര സാമ്രാജ്യം
മിങ്ടിയാവോ യുദ്ധം
സിയാ രാജവംശവും ഷാങ് രാജവംശവും തമ്മിൽ നടന്ന ഐതിഹാസികമായ യൂദ്ധമാണ് മിങ്ടിയാവോ യുദ്ധം. യുദ്ധത്തിൽ ഷാങ് വംശം വിജയിക്കുകയും അത്  ഷാങ് വംശത്തിന്റെ ചൈന സിംഹാസാരോഹണത്തിന് കാരണമായി.
പശ്ചാത്തലം
ഇടത്ത്‌|ലഘുചിത്രം|Jie of Xia. Rubbing of relief from a Wu family shrine, Jiaxiang, Shandong Province, 150 CE സിയ രാജവംശം Jie of സിയ, യിലേക്ക്  കൈമാറ്റം ചെയ്തപ്പോൾ സിയ ഗോത്രത്തിന്റെ ശക്തി മുൻപത്തെ അപേക്ഷിച്ച് കുറവ്  ആയിരുന്നു. jie പൊതുവേ അഴിമതിക്കാരനും നിരുത്തരവാദിയും ആയിരുന്നു. യഥാർത്ഥ കൊട്ടാരം വളരെ ലളിതമാണെന്ന് അദ്ദേഹം ചിന്തിച്ചു. അതുകൊണ്ട് അദ്ദേഹം ചെരിഞ്ഞ കൊട്ടാരം നിർമ്മിക്കാൻ ആജ്ഞ നൽകി. ഈ കൊട്ടാരം നിർമ്മിക്കാൻ ഏഴു വർഷവും പതിനായിരക്കണക്കിന് അടിമകളും വേണ്ടിവന്നു. കൂടാതെ ഒരുപാട് പണവും ചെലവഴിച്ചു. കർഷകർ ഇക്കാര്യത്തിൽ നീരസം കാണിച്ചു . ലഘുചിത്രം|താങ്ങ് ഓഫ് ഷാങ് രാജാവ് അതേസമയം,  മഞ്ഞ നദി യുടെ താഴ് ഭാഗത്തുള്ള ഷാങ് ക്ലാനിന് അയൽപക്ക ആദിവാസിഗ്രാമങ്ങളിൽ നിന്ന് പിന്തുണ കിട്ടിയിരുന്നു. അവരുടെ പൂർവികൻ ക്വി യു ദി ഗ്രേറ്റ് നുവേണ്ടി പ്രവർത്തിച്ചിരുന്നു. സാങ് പ്രദേശം അദ്ദേഹത്തിന് നൽകിയിരുന്നു. താങ് ഓഫ് ഷാങിന്റെ ആധിപത്യ കാലത്ത്   കാർഷിക വികസനം കാരണം,ഷാങ് കൂടുതൽ കൂടുതൽ ശക്തിയാർജിച്ചു. താങ്ങ് അയൽവാസികളായ ആദിവാസികളോട് സഹകരിക്കുകുയും ദയയോടു കൂടി കാര്യങ്ങൾ നടത്തുകയും ചെയ്തു
അദ്ദേഹത്തിന് Yi Yin ന്റെ പിന്തുണയും ഉണ്ടായിരുന്നു. Yi യഥാർത്ഥത്തിൽ അദ്ദേഹത്തിന്റെ അമ്മാവന്റെ അടിമയായിരുന്നു. ടാങ് വിവാഹിതനായപ്പോൾ യി യിൻ ടാങിന്റെ ഷെഫ് ആയി മാറി. യി വർത്തമാനകാല സാമൂഹ്യ രാഷ്‌ട്രീയ സംഭവങ്ങളെ വിശകലനം ചെയ്തു. അങ്ങനെ അദ്ദേഹത്തിന്റെ വലതുകൈ ആയി മാറി. അങ്ങനെ യി യി യിൻ ആയി മാറി.
സിയ രാജവംശം അവസാനിപ്പിക്കാൻ ഷിങ് ദൃഢനിശ്ചയമെടുത്തു. അദ്ദേഹം Jie ഉമായി അനുസരിക്കാമെന്നേറ്റു, പക്ഷെ  രഹസ്യമായി അദ്ദേഹത്തെ തകർക്കാൻ പദ്ധതിയിട്ടു. ആദ്യം ബോ എന്ന പ്രദേശത്തേക്ക് തന്റെ ജനങ്ങളെ അദ്ദേഹം നീക്കി. ബോയിൽ നിന്നും  സിയ തലസ്ഥാനത്തേക്കുള്ള സ്ഥലം വളരെ പരന്നതായിരുന്നു, ഏറെക്കുറേ മലകളോ നദികളോ അവരെ തടഞ്ഞുനിർത്താനില്ലായിരുന്നു. അദ്ദേഹം തന്റെ പ്രജകളോട് ക്ഷമിക്കുന്ന ആളായിരിന്നു. അതുകൊണ്ട് അവരുടെ പിന്തുണ അദ്ദേഹത്തിന് ലഭിച്ചു.
കൂടുതൽ ഗോത്രവിഭാഗജനതയും പ്രേതങ്ങളിൽ വിശ്വസിച്ചിരന്നു.അതുകൊണ്ടുതന്നെ ദൈവത്തെയും പൂർവികരെയും ആരാധിക്കൽ വളരെ പ്രധാനമാണെന്ന് അവർ കരുതി. ഷാങ് നോട് ഭൂമിശാസ്ത്രപരമായി അടുത്ത് കിടക്കുന്ന ജീ എന്ന് പേരുള്ള  ആദിവാസി  സ്ഥിരമായി ദൈവത്തേയോ പൂർവികരെയോ ആരാധിച്ചിരുന്നില്ല. ടാങ് അവർക്ക് അതിജീവനത്തിനായി നലി‍കിയ കന്നുകാലികളെയും ആടുകളെയും അവർ ഭക്ഷണമാക്കി. ആ മൃഗങ്ങളെ നൽകിയ കുട്ടികളെ കൊന്നു. താങ്ങ് ഈ ഗോത്രത്തെ കീഴടക്കി. കുറച്ച് പേരെ പുറത്താക്കി. ഇത്രയൊക്കെ ആയിട്ടും താങ് jie  യുടെ സിംഹാസനത്തിന് ഒരു ഭീഷണിയാണെന്ന് തിരിച്ചറിഞ്ഞില്ല.
യുദ്ധം
കുറച്ച് ആദിവാസികൾ സിയക്ക് എതിരെ കലഹം ആരംഭിച്ചപ്പോൾ  ആ സമയമെത്തിയെന്ന് ഷാങ് തീരുമാനിച്ചു. സിയകളുടെ മുകളിലുള്ള ആക്രമണം അദ്ദേഹം ആരംഭിച്ചു. ടാങിന്റെ ആക്രമണം അറിഞ്ഞയുടൻ  ചെറിയ പ്രദേശങ്ങളിായ ഗു, Wei, Kuenwu തുടങ്ങിയ സ്ഥലത്തുനിന്നുള്ള പോരാളികളെ അയച്ചു. യി  താങിനോട് യുദ്ധം ഒരു വർഷം നീട്ടികൊണ്ടുപോകാൻ ഉപദേശിച്ചു. പിന്നെ  ഗു, Wei എന്നീ പ്രദേശങ്ങൾ കീഴടക്കി, Kuenwu വിനെ കീഴടക്കി.
ആർമി പിന്നീട് മുന്നോട്ട് നീങ്ങുന്നതിന് മുമ്പ് ആർമിക്ക് ഒരു ഗുണപാഠ പ്രോത്സാഹനം നൽകണമെന്ന് ടാങിനോട് യി യിൻ പറഞ്ഞു. ടാങ് പ്രസിദ്ധമായ ഒരു പ്രസംഗം നടത്തി. അത് ചരിത്രത്തിൽ ടാങിന്റെ പ്രതിജ്ഞ എന്ന് അറിയപ്പെട്ടു. മിങ്ടിയാവിൽ രണ്ട് ആർമികൾ കണ്ടുമുട്ടുന്നതിന് മുമ്പ് (present-day North Anyi, Xiyun) ഏകദേശം 1600 ബിസി. ടാങിന്റെ ജനറലുകളും പട്ടാളക്കാരും ജയ് യെ വെറുത്തിരുന്നു.അതുകൊണ്ട് അവർ ധീരതയോടെ പോരാടി.സാങിന്റെ ശക്തി കണ്ട ജയ് യുടെ പട്ടാളം അദ്ദേഹത്തിന്റെ ആജ്ഞകൾ അനുസരിക്കാതായി. അവർ ഒളിച്ചോടുകയോ കീഴടങ്ങുകയോ ചെയ്തു. ഇതിന്റെ പരിണതഫലമായി സാങ് യുദ്ധം വിജയിക്കുകയും Shang dynasty സ്ഥാപിക്കുകയും ചെയ്തു
പാരമ്പര്യം
ടാങ് ഓഫ് ഷാങ് മാന്യനായിരുന്നതുപോലെ അദ്ദേഹത്തിന്റെ വിപ്ലവം ചൈനചരിത്രത്തിലെ ആദ്യ വിശുദ്ധ വിപ്ലവം ആയി കണക്കാക്കപ്പെട്ടു. അദ്ദേഹം ആരംഭിച്ച  Shang രാജവംശം,  ചൈന ചരിത്രത്തിൽ അടിമത്തം ആധാരമാക്കിയുള്ള രണ്ടാമത്ത രാജവംശമായിരുന്നു.
സാറ്റലൈറ്റ് ഡിഷ്
വാർത്താവിനിമയ ഉപഗ്രഹങ്ങളിൽ നിന്നും വിവരങ്ങൾ സ്വീകരിക്കുവാൻ ഉപയോഗിക്കുന്ന തരം പരാബോളിക് ആൻറിനയാണ് സാറ്റലൈറ്റ് ഡിഷ്. പരോബോളിക് ആകൃതി കാരണം ഡിഷിന്റെ ഫോക്കൽ പോയിന്റിലേക്ക് സിഗ്നലുകൾ കേന്ദ്രീകരിക്കപ്പെടുന്നു. ഫീഡ്‌ഹോൺ എന്നറിയപ്പെടുന്ന ഉപകരണം ഫോക്കൽ പോയിന്റിൽ ഘടിപ്പിച്ചിരിക്കുന്നു. സിഗ്നലുകൾ ശേഖരിച്ച് ലോ-നോയിസ് ബ്ലോക്ക് സംവിധാനത്തിലേക്ക് നൽകുക എന്നതാണ് ഇതിന്റെ ധർമ്മം.
സെന്റ് ലോറൻസ് ചർച്ച് പള്ളുരുത്തി
എറണാകുളം ജില്ലയിലെ പള്ളുരുത്തിക്കു സമീപം കച്ചേരിപ്പടിയിൽ സ്ഥിതി ചെയ്യുന്ന കത്തോലിക്കാ ദേവാലയമാണ് സെന്റ് ലോറൻസ് ചർച്ച്. ലത്തീൻ കത്തോലിക്കാസഭയിലെ കൊച്ചി രൂപതയുടെ കീഴിലാണ് ദേവാലയം നിലകൊള്ളുന്നത്.
പുറത്തേക്കുള്ള കണ്ണികൾ
വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ വർഗ്ഗം:കേരളത്തിലെ ലത്തീൻ കത്തോലിക്കാ സഭയിലെ പള്ളികൾ
കൊട്ടടി അമ്മൻ കോവിൽ (kottadi amman Kovil)
ലഘുചിത്രം|Kottadi Amman Kovil ആലപ്പുഴ ജില്ലയിൽ പാണാവള്ളിയിൽ സ്ഥിതി ചെയ്യുന്ന മുത്താരമ്മ പ്രധാന പ്രതിഷ്ട ആയിട്ടുള്ള വെള്ളാള സമുദായത്തിന്റെ മൂല ക്ഷേത്രമാണ് കൊട്ടടി അമ്മൻ കോവിൽ ..തിരുവിതാംകൂർ രാജ ഭരണ കാലത്തു തെക്കൻ തമിഴ്‌നാട്ടിൽ നിന്നും രാജാവിന്റെ കൽപ്പന പ്രകാരം കേരളത്തിലേക്കു കുടിയേറി പാർത്ത വിഭാഗം ആണ് നാഞ്ചിനാട്ട് പിള്ളമാർ (വെള്ളാളർ ), വെള്ളാളരുടെ വരവോടു കൂടി അവരുടെ പരദേവതമാരായ ,മുത്താരമ്മ ,ഉജ്ജയിനി കാളി ,മാരിയമ്മ,കിണ്ടിമഹാകാളി ,മാടസ്വാമി ,ഭൈരവൻ ,വെള്ളാരമ്മ തുടണങ്ങീ മൂർത്തികളെ യഥാവിധി കേരളത്തിൽ അങ്ങോളമിങ്ങോളം പ്രതിഷ്ഠിച്ചിരിക്കുന്നു.. അത്തരത്തിൽ പ്രതിഷ്ട ചെയ്യപ്പെട്ട അതി പുരാതന ക്ഷേത്രങ്ങളിൽ ഒന്നാണ് പാണാവള്ളിയിലെ കൊട്ടടി അമ്മൻ കോവിൽ.
പ്രധാന ആചാരങ്ങൾ :
മൂർത്തികൾ
അമ്മൻ കൊട മഹോത്സവം
എല്ലാ മലയാള മാസവും ആദ്യത്തെ ചൊവ്വാഴ്ച ആണ് ക്ഷേത്രത്തിൽ പൂജ നടക്കുന്നത് .. പൂജ നടത്തുന്ന ഭക്തർ മുൻകൂട്ടി ക്ഷേത്രം ഭാരവാഹികളെ അറിയിക്കുന്നു ...
ക്ഷേത്രത്തിലേക്കുള്ള വഴി
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
പി.എം. ജോസഫ്
കോൺഗ്രസ് പാർട്ടി പ്രവർത്തകനും മുൻ കേരളാ നിയമസഭാ സാമാജികനുമായ ഒരു രാഷ്ട്രീയ നേതാവായിരുന്നു '''പി.എം. ജോസഫ്''' (27 നവംബർ1909-1985). ഒന്നാം കേരള നിയമസഭയിൽ മീനച്ചിൽ നിയോജകമണ്ഡലത്തെ നിയമസഭയിൽ പ്രതിനിധീകരിച്ചത് പി.എം. ജോസഫായിരുന്നു. 1909 നവംബർ 27നാണ് ജോസഫ് ജനിച്ചത്. ബിരുദദാരിയായ ഇദ്ദേഹമൊരു അഭിഭാഷകനുമായിരുന്നു.
കോട്ടയം മുനിസിപ്പൽ കൗൺസിലർ, അകലക്കുന്നം ഗ്രാമീണ സഹകരണ ബാങ്ക് ഡയറക്ടർ, കോട്ടയം കോൺഗ്രസ് കമ്മിറ്റി മെമ്പർ എന്നീ നിലകളിലും ഇദ്ദേഹം പ്രവർത്തിച്ചിട്ടുണ്ട്. സ്വാതന്ത്ര്യ സമരവുമായി ബന്ധപ്പെട്ട് നിരവധി തവണ ജോസഫ് ജയിൽ വാസം അനുഷ്ഠിച്ചിട്ടുണ്ട്.
അവലംബം
വർഗ്ഗം:1909-ൽ ജനിച്ചവർ വർഗ്ഗം: 1985-ൽ മരിച്ചവർ വർഗ്ഗം:നവംബർ 27-ന് ജനിച്ചവർ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
നരേന്ദ്രഭൂഷൺ
വേദപണ്ഡിതനും വാഗ്മിയും പ്രസാധകനുമായിരുന്നു ആചാര്യ നരേന്ദ്രഭൂഷൺ. മലയാളത്തിലെ ഏക വൈദിക-ദാർശനിക മാസികയായ ആർഷ നാദത്തിന്റെ സ്ഥാപക പത്രാധിപരായിരുന്നു ഇദ്ദേഹം (1970 മുതൽ 2010 വരെ - 40 വർഷം).
വധശിക്ഷ സ്വിറ്റ്സർലാന്റിൽ
വധശിക്ഷ സ്വിസ് ഭരണഘടനയിലെ ആർട്ടിക്കിൾ 10, പാരഗ്രാഫ് 1-ലെ വ്യവസ്ഥയനുസരിച്ച് നിരോധിതമാണ്. ക്രിമിനൽ നിയമത്തിൽ നിന്ന് ഇത് 1942-ൽ ഒഴിവാക്കപ്പെട്ടിരുന്നു. 1992 വരെ സൈനിക നിയമത്തിൽ വധശിക്ഷ നിലവിലുണ്ടായിരുന്നു.
നരേന്ദ്രഭൂഷൺ
ജനനം/വിദ്യാഭ്യാസം
മുണ്ടൻ കാവിൽ പുല്ലുപറമ്പിൽ വീട്ടിൽ കൃഷ്ണപിള്ളയുടേയും തങ്കമ്മയുടേയും മകനായി 1937 മേയ് 22-നു ചെങ്ങന്നൂരിൽ ആയിരുന്നു നരേന്ദ്രന്റെ ജനനം. കല്ലിശ്ശേരി ഹൈസ്ക്കൂളിലും ചങ്ങനാശ്ശേരി എൻ.എസ്.എസ്. കോളേജിലും പഠനത്തിനു ശേഷം പത്രപ്രവർത്തനവും മറ്റു ജോലികളുമായി വിവിധ ഇടങ്ങളിലായിരുന്നു. റെയിൽവേയിലെ ജോലി ഉപേക്ഷിച്ചാണു അദ്ദേഹം വേദപഠനത്തിലേക്ക് തിരിയുന്നത്. വേദങ്ങൾ ഗുരുകുലരീതിയിൽ പഠിക്കുവാൻ അദ്ദേഹം ഹരിയാനയിലെ ഹിസ്സാർ മഹാവിദ്യാലയത്തിൽ എത്തിച്ചേർന്നു.
വധശിക്ഷ സ്വിറ്റ്സർലാന്റിൽ
1937 വരെയുള്ള ഉപയോഗം
ആധുനികകാലത്തെ സാധാരണ വധശിക്ഷാരീതി വാളുപയോഗിച്ചുള്ള ശിരഛേദമായിരുന്നു. 1835-ൽ ഗില്ലറ്റിനും ഉപയോഗിക്കാൻ തുടങ്ങി. മിക്ക പ്രദേശങ്ങളിലും (കാന്റണുകൾ) ശിക്ഷിക്കപ്പെടുന്നയാളിന് ഈ രണ്ടു മാർഗ്ഗങ്ങളിലൊന്ന് തിരഞ്ഞെടുക്കാൻ അനുവാദം കൊടുത്തിരുന്നു. 1848-ൽ രാഷ്ട്രീയ കുറ്റങ്ങൾക്ക് വധശിക്ഷ കൊടുക്കുന്നത് നിയമം മൂലം നിരോധിക്കപ്പെട്ടു. 1874-ൽ വധശിക്ഷ പൊതുവിൽ നിരോധിക്കപ്പെട്ടുവെങ്കിലും കുറ്റകൃത്യങ്ങൾ കൂടിയതുകാരണം (സാമ്പത്തിക രംഗത്തെ മാന്ദ്യമായിരുന്നിരിക്കാം ഇതിനു കാരണം) 1879-ൽ വധശിക്ഷ പുനരാരംഭിച്ചു.
നിർത്തലാക്കൽ
1937 ഡിസംബർ 21-ന് സ്വിറ്റ്സർലാന്റിലെ ജനപ്രാതിനിദ്ധ്യസഭ ഒരു പുതിയ ക്രിമിനൽ കോഡ് പാസാക്കി. ഇത് വധശിക്ഷ നിർത്തലാക്കി. 1938 ജൂലൈ 3-ന് രാജ്യത്തിൽ അഭിപ്രായവോട്ടെടുപ്പിലൂടെ പുതിയ നിയമം അംഗീകരിക്കപ്പെട്ടു. 1942 ജനുവരി 1-ന് ഈ നിയമം നിലവിൽ വന്നു. ഹാൽസ് വോളൻ വൈഡർ എന്നയാളെയാണ് സാധാരണ കോടതി അവസാനം വധശിക്ഷയ്ക്ക് വിധിച്ചത്. മൂന്നുപേരെ കൊന്നെന്നായിരുന്നു ഇയാളുടെ മേൽ ആരോപിക്കപ്പെട്ട കുറ്റം. 1940 ഒക്ടോബർ 18-ന് ഇയാളെ വധിച്ചു.
നരേന്ദ്രഭൂഷൺ
ബിരുദങ്ങൾ
ഹരിയാനയിലെ ഹിസ്സാർ മഹാവിദ്യാലയത്തിൽ നിന്നും വിദ്യാരത്ന, വിദ്യാഭൂഷൺ, ആചാര്യ ബിരുദങ്ങൾ നേടി. പിന്നീട് ആചാര്യപദവി ഉപേക്ഷിച്ചു.
വധശിക്ഷ സ്വിറ്റ്സർലാന്റിൽ
നിർത്തലാക്കൽ
സൈനികനിയമം രാജ്യദ്രോഹക്കുറ്റത്തിന് വധശിക്ഷ നൽകാനുള്ള നിയമം നിലനിർത്തിയിരുന്നു. രണ്ടാം ലോകമഹായുദ്ധക്കാലത്ത് 30 സ്വിസ്സ് പടയാളികളെ വധശിക്ഷയ്ക്ക് വിധിച്ചിരുന്നു. ഇതിൽ 17 പേരെ യുദ്ധം തീരുന്നതിനു മുൻപ് വധിക്കുകയും ചെയ്തിരുന്നു. 1992 മാർച്ച് 20-ന് ജനപ്രാതിനിദ്ധ്യസഭ ഈ നിയമം റദ്ദാക്കി. 1999-ലെ സ്വിസ്സ് ഭരണഘടന വധശിക്ഷ ഭരണഘടനാതലത്തിൽ തന്നെ റദ്ദാക്കി.
നരേന്ദ്രഭൂഷൺ
കുടുംബം
ഭാര്യ : ഡി.കമലാഭായി (കമലാ നരേന്ദ്രഭൂഷൺ) മക്കൾ : വേദരശ്മി (ശ്രീആത്മാനന്ദ സ്മാരക സ്ക്കൂൾ, മാലക്കര), വേദപ്രകാശ് (ആർഷനാദം പ്രാസാധകൻ) മരുമകൻ : ആർ.ഗോപകുമാർ (വേദബന്ധു ഭാഷാപഠന ഗവേഷണകേന്ദ്രം, ചെങ്ങന്നൂർ)
വധശിക്ഷ സ്വിറ്റ്സർലാന്റിൽ
പുനസ്ഥാപിക്കാനുള്ള ശ്രമം
വധശിക്ഷ പുനസ്ഥാപിക്കാൻ രണ്ടു ശ്രമങ്ങൾ ഇതുവരെ നടക്കുകയുണ്ടായി. 1985-ൽ മയക്കുമരുന്ന് വ്യാപാരം നടത്തുന്നവർക്ക് വധശിക്ഷ കൊടുക്കാൻ നിയമം കൊണ്ടുവരാൻ ശ്രമിച്ചതാണ് ആദ്യത്തെ സംഭവം. അഭിപ്രായ വോട്ടെടുപ്പ് നടത്താനാവശ്യമായ 100,000 ഒപ്പുകൾ ശേഘരിക്കാൻ സാധിക്കാഞ്ഞതിനെത്തുടർന്ന് ഈ ശ്രമം പരാജയപ്പെട്ടു.
നരേന്ദ്രഭൂഷൺ
പ്രവർത്തനങ്ങൾ
1970 മുതൽ മലയാളികൾ വൻ തോതിൽ വിദേശരാജ്യങ്ങളിൽ ഉപജീവനത്തിനായി ചേക്കേറുവാൻ തുടങ്ങിയിരുന്നു. ഈ കാലഘട്ടത്തിലാണd ആചാര്യ നരേന്ദ്രഭൂഷൺ വേദം അപൗരുഷേയമോ പൗരുഷേയമോ എന്ന ചോദ്യവുമായി എത്തുന്നത്. ശിബിരങ്ങൾ, പ്രഭാഷണങ്ങൾ, സംവാദങ്ങൾ, പ്രബന്ധങ്ങൾ, യജ്ഞങ്ങൾ, പ്രസിദ്ധീകരണങ്ങൾ, ഗുരുകുലങ്ങൾ, യാത്രകൾ, തർക്കങ്ങൾ, മാദ്ധ്യമചർച്ചകൾ, വിവാദങ്ങൾ ഇവയിലെല്ലാം പങ്കാളിയായി. രണ്ടോ അതിലധികമോ പേർക്ക് വേണ്ടിയും ശിബിരം നടത്തി. ഒരാൾക്കു വേണ്ടി മാത്രമായി ഗുരുകുലം നടത്തി. ആർഷ നാദമെന്ന സ്വന്തം മാസികയേക്കാൾ എണ്ണം കുറഞ്ഞ ദിനപത്രങ്ങളിൽ സ്ഥിരമായി കോളങ്ങളും ചോദ്യോത്തരങ്ങളും എഴുതി. .
വധശിക്ഷ സ്വിറ്റ്സർലാന്റിൽ
പുനസ്ഥാപിക്കാനുള്ള ശ്രമം
2010 ആഗസ്റ്റിൽ കൊല ചെയ്യപ്പെട്ട ഒരാളുടെ കുടുംബം ലൈംഗികാക്രമണത്തോടു കൂടിയ കൊലപാതകത്തിന് വധശിക്ഷ തിരികെക്കൊണ്ടുവരാനുള്ള ഭരണഘടനാ ഭേദഗതിക്കായി ശ്രമം നടത്തി. രാഷ്ട്രീയ നേതാക്കൾ ഈ ശ്രമത്തെ അപലപിക്കുകയുണ്ടായി. ഔദ്യോഗികമായി പ്രസിദ്ധീകരിച്ച് ഒരു ദിവസം കഴിഞ്ഞ് ഈ ശ്രമം പിൻവലിക്കപ്പെട്ടു.
നരേന്ദ്രഭൂഷൺ
പ്രവർത്തനങ്ങൾ
ധാരാളം കൃതികൾ, തർജ്ജമകൾ, വ്യാഖ്യാനങ്ങൾ എന്നിവ തയ്യാറാക്കി. സ്വാമി ദയാനന്ദസരസ്വതിയിലും അദ്ദേഹത്തിന്റെ ആര്യസമാജത്തിലും ആകൃഷ്ടനായി. സത്യാർത്ഥപ്രകാശം, വേദപര്യടനം മുതലായ ദയാനന്ദ കൃതികൾ ഹിന്ദിയിൽ നിന്നും മലയാളത്തിലേക്ക് തർജ്ജമ ചെയ്തു കൊണ്ട് ദയാനന്ദ ദർശനങ്ങളേയും ആര്യസമാജത്തെയും കേരളത്തിനു പരിചയപ്പെടുത്തുന്നതിൽ വലിയ പങ്കുവഹിച്ചു. ആര്യഭാരതി ത്രിഭാഷാ മാസിക, വേദനാദം മാസിക എന്നിവയുടെ പത്രാധിപർ, മലയാളത്തിലെ ഏക വൈദിക-ദാർശനിക പ്രസിദ്ധീകരണമായ ആർഷനാദം മാസികയുടെ പ്രസാധകനും മുഖ്യ പത്രാധിപരും, ഡി.സി. ബുക്‌സ്‌ പ്രസിദ്ധീകരിച്ച ഋഗ്വേദം ഭാഷാഭാഷ്യത്തിന്റെ എഡിറ്റർ എന്നീ പദവികൾ വഹിച്ചിട്ടുണ്ട്.
അവലംബം
വർഗ്ഗം:1937-ൽ ജനിച്ചവർ വർഗ്ഗം:2010-ൽ മരിച്ചവർ വർഗ്ഗം:മേയ് 22-ന് ജനിച്ചവർ വർഗ്ഗം:നവംബർ 16-ന് മരിച്ചവർ
വാലിംഗ്-വാലിംഗ്
ഓർക്കിഡ് കുടുംബത്തിലെ ഒരു പുഷ്പമാണ് വാൻഡ സാൻഡെറിയാന. ഇതിനെ സാധാരണയായി വാലിംഗ്-വാലിംഗ് എന്ന് വിളിക്കുന്നു. പ്രശസ്ത ഓർക്കിഡോളജിസ്റ്റായ ഹെൻറി ഫ്രെഡറിക് കോൺറാഡ് സാണ്ടറിന് ശേഷം, ഫിലിപ്പൈൻസിൽ ഇതിനെ സാണ്ടേഴ്‌സ് വാൻഡ എന്നും വിളിക്കുന്നു. ഈ ഓർക്കിഡിനെ "ഫിലിപ്പൈൻ പുഷ്പങ്ങളുടെ രാജ്ഞി" ആയി കണക്കാക്കുന്നു. ഇതിനെ തദ്ദേശീയരായ ബാഗോബോ ജനത ഒരു ദിവാറ്റയായി ആരാധിക്കുന്നു.
ഹെൻ‌റിക് ഗുസ്താവ് റീചെൻ‌ബാച്ച് വാൻഡ സാൻ‌ഡെറിയാന എന്ന് നാമകരണം ചെയ്തു.
ബാഹ്യ ലിങ്കുകൾ
വർഗ്ഗം:അധിസസ്യ-ഓർക്കിഡുകൾ വർഗ്ഗം:മരവാഴകൾ വർഗ്ഗം:ഫിലിപ്പൈൻസിലെ ദേശീയ ചിഹ്നങ്ങൾ വർഗ്ഗം:മിൻഡാനാവോയിലെ സസ്യങ്ങൾ വർഗ്ഗം:ഓർക്കിഡേസീ
കായംകുളം
ലഘുചിത്രം|കായംകുളം ജംഗ്ഷൻ അടയാള ബോർഡ്
ആലപ്പുഴ ജില്ലയിലെ പ്രമുഖവും പുരാതനവുമായ ഒരു പട്ടണമാണ് കായംകുളം. ആലപ്പുഴയിൽ നിന്നും കൊല്ലത്തു നിന്നും ഏകദേശം ഒരേ ദൂരമാണ് കായംകുളത്തിന്. കേരളത്തിന്റെ മറ്റു ഭാഗങ്ങളുമായി റെയിൽ, റോഡ് എന്നിവ വഴി കായംകുളം ബന്ധിക്കപ്പെട്ടിരിക്കുന്നു. ദേശീയപാത 66 കായംകുളത്ത് കൂടി കടന്നുപോകുന്നു. കായംകുളം എന്ന വാക്കിന് കൃഷിഭൂമി, വയൽ എന്നൊക്കെയാണ് അർത്ഥം. കായൽ കുളമാണ് കായംകുളം ആയി മാറിയത്. എന്നു വിശ്വസിക്കുന്നു കായലുംകുളവും ചേരുന്ന സ്ഥലം എന്ന് അറിയപ്പെടുന്നു. കേരളത്തിലെ കായലോര പട്ടണങ്ങളിൽ പ്രധാനപ്പെട്ട ഒന്നായ കായംകുളം കയർ വ്യവസായം, മത്സ്യബന്ധനം, വിനോദസഞ്ചാരം എന്നിവയ്ക്ക് പ്രശസ്തമാണ്. കേരളത്തിലെ ഏറ്റവും വലിയ വൈദ്യുതി നിലയങ്ങളിൽ ഒന്നായ ദേശീയ താപ വൈദ്യുതി കോർപ്പറേഷന്റെ (NTPC) താപനിലയം കായംകുളത്ത് സ്ഥാപിക്കപ്പെട്ടിരിക്കുന്നു. അതിപ്രശ്സ്തമായ വാരണപ്പള്ളിത്തറവാട് ഇവിടെയാണ്. കായംകുളം രാജാവിന് ധാരാളം പടയാളികളെയും പടത്തലവൻമാരെയും സംഭാവന ചെയ്ത തറവാട്.ശ്രീ നാരായണ ഗുരു വിദ്യാഭ്യാസം, ചെയ്യുവാൻ താമസിച്ച തറവാട്
'കേരളത്തിന്റെ റോബിൻ‌ ഹുഡ്' എന്നു വിളിക്കാവുന്ന കായംകുളം കൊച്ചുണ്ണിയുടെ ജന്മസ്ഥലമാണ് കായംകുളം. 19-ആം നൂറ്റാണ്ടിലായിരുന്നു കായംകുളം കൊച്ചുണ്ണി ജീവിച്ചിരുന്നതെന്നു കരുതപ്പെടുന്നു. കായംകുളം കൊച്ചുണ്ണിയുടെ വീരപരാക്രമങ്ങൾ കേരളത്തിൽ പ്രശസ്തമാണ്. കായംകുളത്തെ ആദ്യ പള്ളിയാണ് (മുഹിദ്ദീൻ പള്ളി ജമാ അത്ത് ) പിന്നീട് ആണ് ബാക്കിയുള്ള പള്ളികൾ വന്നത് ഷഹിദാർ മസ്ജിദ്, Town മസ്ജിദ്, കുറ്റിതെരുവ് മസ്ജിദ് കിരിക്കാട് ജമാമത്ത്, ചേരാവള്ളി ജമാഅത്ത്, പുത്തൻ തെരുവു് ജമാഅത്ത്
കൃഷ്ണപുരം കൊട്ടാരം
left|thumb|200px|കൃഷ്ണപുരം കൊട്ടാരം 200px|right|thumb|കായംകുളം വാൾ കായംകുളത്തെ ഒരു പ്രധാന വിനോദസഞ്ചാര ആകർഷണമാണ് കൃഷ്ണപുരം കൊട്ടാരം. ദേശീയപാത 47-ൽ കായംകുളത്തുനിന്നും ഓച്ചിറയിലേക്ക് പോകുന്ന വഴി കായംകുളം പട്ടണത്തിൽ നിന്നും 3.5 കിലോമീറ്റർ അകലെയാണ് കൃഷ്ണപുരം കൊട്ടാരം. പുരാവസ്തുവകുപ്പ് ആണ് ഈ കൊട്ടാരം കാത്തുസൂക്ഷിക്കുന്നത്. കൊട്ടാരവും തിരുവിതാംകൂർ മഹാരാജാവായിരുന്ന മാർത്താണ്ഡവർമ്മയുടെ സ്വത്തുക്കളും പൊതുജനങ്ങൾക്കായി പ്രദർശനത്തിനു തുറന്നുകൊടുത്തിരിക്കുന്നു. കൊട്ടാരത്തിനുള്ളിലെ വലിയ കുളം പ്രശസ്തമാണ്. ഈ കുളത്തിന്റെ അടിയിൽ നിന്നും മഹാരാജാവിന് ശത്രുക്കളിൽ നിന്ന് രക്ഷപെടാനായി ഉള്ള ഒരു ഭൂഗർഭ രക്ഷാമാർഗ്ഗം ഉണ്ടെന്നാണ് കേട്ടുകേൾവി. ഇപ്പോൾ വേലുത്തമ്പി ദളവയുടെ വാളും ഇവിടെ സൂക്ഷിച്ചിട്ടുണ്ട്. കായംകുളം വളരെ പ്രബലമായ ഒരു നാട്ടുരാജ്യമായിരുന്നു. തെക്ക് കന്നേറ്റി(കരുനാഗപ്പള്ളി)യും, വടക്ക് ത്രിക്കുന്നപ്പുഴയും, കിഴക്ക് പന്തളംദേശവഴിയും, പടിഞ്ഞാറ് അറബിക്കടലും ആയിരുന്നു അതിർത്തി. ഓടനാട് എന്ന് കൂടി അറിയപ്പെട്ടിരുന്ന കായംകുളം രാജ്യത്തിന്ന്റെ തലസ്ഥാനം മറ്റത്തു(കണ്ടിയൂർ)നിന്ന് കായംകുളം പട്ടണത്തിന് വടക്കുള്ള എരുവ(കോയിക്കൽ പടി)യിലേക്ക് മാറ്റി സ്താപിച്ചത് പതിനഞ്ചാം ശതകത്തിലാണ്. ഇക്കാലത്തുതന്നെ കൃഷ്ണപുരത്ത് മറ്റൊരു കൊട്ടാരം കൂടി പണികഴിപ്പിച്ചിരുന്നു. അത് കായംകുളം രാജാക്കന്മാരുടെ സൈനിക ആസ്ഥാനം ആയിരുന്നു. മാർത്താണ്ഡവർമ കായംകുളം കീഴടക്കിയ ശേഷം ആ കൊട്ടാരവും കോട്ടയും ഇടിച്ചു നിരത്തുകയും പുതിയതായി മറ്റൊന്ന് പണികഴിപ്പിക്കുകയും ചെയ്തു. അതാണിന്ന് കാണുന്ന കൊട്ടാരം. ഇപ്പോഴത്തെ കൊട്ടാരവും വിശാലമായ ഒരു കോട്ടക്കുള്ളിലാണ് നിന്നിരുന്നത്. ആ കോട്ട കെട്ടുന്നതിന് മണ്ണെടുത്ത കുഴിയാണ് അതിർത്തിച്ചിറ. കൊട്ടാരത്തിലെ ഗജേന്ദ്രമോക്ഷം ചുവർചിത്രം ഏറെ പ്രശസ്തമാണ്
നാടകസമിതികൾ
കേരളത്തിലെ തന്നെ ഏറ്റവും പ്രശസ്തമായ നാടക കമ്പനിയായ കെ.പി.എ.സി.-യുടെ ആസ്ഥാനം കായംകുളമാണ്. കായംകുളം പട്ടണത്തിന് ഏതാണ്ട് രണ്ടു കിലോമീറ്റർ തെക്കായി ആണ് കെ.പി.എ.സി യുടെ ഓഫീസ്. കേരളത്തിൽ കമ്യൂണിസ്റ്റ് പാർട്ടിയെ 1950-കളിൽ അധികാരത്തിൽ എത്തിച്ചതിൽ ഭാഗ്യനക്ഷത്രം, "നിങ്ങളെന്നെ കമ്മ്യൂണിസ്റ്റാക്കി" തുടങ്ങിയ കെ.പി.എ.സി നാടകങ്ങൾക്കും അവയിലെ ജനപ്രിയഗാനങ്ങൾക്കും വലിയ ഒരു പങ്കുണ്ടെന്നു പറയാം.
ക്രിസ്ത്യൻ
St Basil Malankara Catholic Church
IPC EBEN EZER CHURCH KAYAMKULAM
വടക്കൻ കോയിക്കൽ ദേവീക്ഷേത്രം വരംപത്ത് ദേവീക്ഷേത്രം
ഉത്സവങ്ങൾ
thumb|200px|left|ഓച്ചിറ പരബ്രഹ്‌മ ക്ഷേത്രത്തിന്റെ [[ആനക്കൊട്ടിൽ]] കായംകുളം പെരിങ്ങാല കരിമുട്ടം ദേവി ക്ഷേത്രത്തിലെ പത്താമുദയ മഹോത്സവം നൂറ്റാണ്ടുകളുടെ പാരമ്പര്യമുള്ളതാണ്. മേടം ഒന്നിന് ആരംഭിച്ച് പത്താമുദത്തിന് (മേടം പത്ത് ) സമാപിക്കുന്ന ഉത്സവം തെക്കൻ കേരളത്തിലെ ഉത്സവങ്ങളുടെ സമാപനമായാണ് കണക്ക് കൂട്ടപ്പെടുന്നത്.
എല്ലാ വർഷവും ഓച്ചിറ ക്ഷേത്രത്തിൽ ഓച്ചിറ വൃശ്ചികം ഉത്സവം ആഘോഷിക്കുന്നു.
എല്ലാ വർഷവും കുംഭമാസത്തിൽ നടക്കുന്ന ചെട്ടികുളങ്ങര കുംഭ ഭരണി ഉത്സവം ഓച്ചിറയിൽ നിന്നും സമീപ പ്രദേശങ്ങളിൽ നിന്നും കേരളത്തിന്റെ പല ഭാഗങ്ങളിൽ നിന്നും ഒരുപാട് ഭക്തജനങ്ങൾ തടിച്ചുകൂടുന്ന ഒരു ഉത്സവമാണ്. ആഘോഷപൂർവ്വം കൊണ്ടാടുന്ന ഈ ഉത്സവം തെക്കിന്റെ കുംഭമേള എന്ന് അറിയപ്പെടുന്നു.
അനുബന്ധം
വർഗ്ഗം:ആലപ്പുഴ ജില്ലയിലെ പട്ടണങ്ങൾ
2018-ലെ ബോളിവുഡ് ചിത്രങ്ങളുടെ പട്ടിക
2018-ൽ പുറത്തിറങ്ങിയ ബോളിവുഡ് സിനിമകളുടെ പട്ടികയാണിത്.
ബോക്സ് ഓഫീസ് ശേഖരം
2018-ൽ പുറത്തിറങ്ങിയ ഏറ്റവും കൂടുതൽ ബോളിവുഡ് സിനിമകൾ, ബോക്സ് ഓഫീസ് മൊത്തം വരുമാനം, എന്നിവ താഴെ കൊടുത്തിരിക്കുന്നു.
ടില്ലാൻ‌ഡ്സിയ ബൂർഗായി
ടില്ലാൻഡ്‌സിയ ജനുസ്സിലെ ഒരു ഇനമാണ് ടില്ലാൻഡ്‌സിയ ബൂർഗായി. ഈ ഇനം മെക്സിക്കോയിൽ നിന്നുള്ളതാണ്.
അവലംബം
വർഗ്ഗം:മെക്സിക്കോയിലെ സസ്യജാലം വർഗ്ഗം:ബ്രൊമെല്യേസി
മാൻഡ്രിൽ
ഓൾഡ് വേൾഡ് മങ്കി കുടുംബത്തിലെ (Cercopithecidae) ഒരു അംഗമാണ് മാൻഡ്രിൽ (മാൻഡ്രില്ലസ് സ്ഫിങ്ക്സ്). ഡ്രിൽ എന്ന ഇനത്തോടൊപ്പം, മാൻഡ്രില്ലസ് എന്ന ജനുസ്സിൽ പെട്ട രണ്ടു ഇനങ്ങളിൽ ഒന്നാണ് ഇത്. മാൻഡ്രില്ലും ഡ്രില്ലും ഒരിക്കൽ ബബൂണുകൾക്കൊപ്പം പാപ്പിയോ ജനുസ്സിലാണ് ഉൾപ്പെടുത്തിയിരുന്നതെങ്കിലും ഇപ്പോൾ മാൻഡ്രില്ലസ് എന്ന സ്വന്തം ജനുസ്സ് രൂപീകരിച്ചു. കാഴ്‌ച്ചയിൽ ബബൂണുകളെപ്പോലെ തോന്നിക്കുമെങ്കിലും ഇവർക്ക് സെർക്കോസീബസ് മാംഗാബേയുമായാണ് അടുത്ത ബന്ധം. തെക്കൻ കാമറൂൺ, ഗാബോൺ, ഇക്വറ്റോറിയൽ ഗിനിയ, കോംഗോ എന്നിവിടങ്ങളിൽ മാൻഡ്രേലുകൾ കാണപ്പെടുന്നു. ഉഷ്ണമേഖലാ മഴക്കാടുകളിലാണ് ഇവ കാണപ്പെടുന്നത്. മാൻഡ്രില്ലുകൾ വളരെ വലിയ കൂട്ടങ്ങളായി ജീവിക്കുന്നു. പഴങ്ങളും ഷഡ്പദങ്ങളുമൊക്കെ ഭക്ഷിക്കുന്ന മിശ്രഭുക്കാണ് മാൻഡ്രലുകൾ. ജൂലൈ മുതൽ സെപ്റ്റംബർ വരെയാണ് ഇണചേരൽ കാലം.
ലോകത്തിലെ ഏറ്റവും വലിയ കുരങ്ങുകളാണ് മാൻഡ്രില്ലുകൾ. " മുതിർന്ന ആൺ മാൻഡ്രില്ലിനെപ്പോലെ ഇത്രയും അസാധാരണമായ രീതിയിൽ നിറമുള്ള ഒരു സസ്തനിയും ഇല്ല”എന്ന് തന്റെ ഡിസന്റ് ഓഫ് മാൻ എന്ന പുസ്തകത്തിൽ ചാൾസ് ഡാർവിൻ എഴുതി. വംശനാശ ഭീഷണി നേരിടുന്ന ഒരിനമായാണ് ഐ.യു.സി.എൻ ഇവയെ കണക്കാക്കുന്നത്.
വിവരണം
left|ലഘുചിത്രം|225x225ബിന്ദു|Close-up of a male mandrill's colorful face ഒലിവ് പച്ച അല്ലെങ്കിൽ കടുത്ത ഗ്രെ നിറമാണ് മാൻഡ്രില്ലുകളുടെ രോമത്തിന്. വയറിന്റെ ഭാഗത്ത് വെളുത്ത നിറമാണ്. മുന്നോട്ടുതള്ളി നിൽക്കുന്ന മുഖത്തു ഒരു ചുവന്ന വരയും അതിന്റെ വശങ്ങളിലെ നീല വരമ്പുകൾ എന്നിവ സവിശേഷതയാണ്. കൂടാതെ ചുവന്ന നാസാരന്ധികളും അധരങ്ങളും, മഞ്ഞയിൽ വെള്ള നിറഞ്ഞ താടിയും ഉണ്ട്. ജനനേന്ദ്രിയങ്ങൾക്കും മലദ്വാരത്തിനും ചുറ്റുമുള്ള പ്രദേശങ്ങൾ ചുവന്ന, പിങ്ക്, നീല, സ്കാർലെറ്റ്, പർപ്പിൾ എന്നീ ബഹുവർണങ്ങൾ നിറഞ്ഞതാണ്. മുതിർന്ന ആൺ മാൻഡ്രില്ലുകളിൽ ഈ വർണ്ണവൈവിധ്യം കൂടുതൽ പ്രകടമാണ്.
ബാഹ്യ കണ്ണികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
കണാദൻ
കണാദ(Sanskrit: कणाद) പുരാതന ഭാരതത്തിലെ തത്ത്വചിന്തകനും പണ്ഡിതനുമായിരുന്നു. ഇദ്ദേഹമാണ് വൈശേഷികം എന്ന ദർശനത്തിന്റെ ഉപജ്ഞാതാവ്.
രൂപരഹിതമായ സൂക്ഷ്‌മകണങ്ങൾ ചെർന്നാണ്‌ എല്ലാ പദാർത്ഥങ്ങളും രൂപപ്പെടുന്നതെന്ന്‌ കണാദൻ വാദിച്ചു. കണം (പരമാണു) ആണ്‌ പ്രപഞ്ചത്തിന്റെ മൂലകാരണം എന്ന്‌ ആദ്യമായി വാദിച്ച ദാർശനികനാണ്‌ ഇദ്ദേഹം. ഏത്‌ രാസമാറ്റത്തിനും അടിസ്ഥാനം താപമാണെന്ന്‌ അദ്ദേഹം വാദിച്ചു. ചൂടാക്കുമ്പോൾ പരമാണുവിന്റെ സ്വഭാവം മാറുന്നതായും കണാദൻ അഭിപ്രായപ്പെട്ടു. വൈശേഷികദർശനമെന്ന തത്ത്വചിന്തയുടെ ഉപജ്ഞാതാവ്‌ കണാദനാണ്‌. പ്രാചീന ഭാരതീയ ദർശനങ്ങളിലെ പ്രധാനമായ ഒന്നാണിത്‌.
നിരുക്തം
കണം കഴിക്കുന്നവൻ ആരോ അവൻ എന്നാണ്‌ കണാദനർത്ഥം.
വൈശേഷികം
രൂപരഹിതമായ സൂക്ഷ്‌മകണങ്ങൾ ചേർന്നാണ്‌ പ്രത്യേക ആകൃതിയുള്ള എല്ലാ പദാർത്ഥങ്ങളും രൂപപ്പെടുന്നതെന്നും അവ അനശ്വരമാണെന്നും വൈശേഷികദർശനം പറയുന്നു. ഓരോ വസ്‌തുവിന്റെയും സവിശേഷഗുണങ്ങളും സാമാന്യഗുണങ്ങളും, അവ തമ്മിലുള്ള ബന്ധങ്ങളും അറിയേണ്ടത്‌ പ്രകൃതിയെ അറിയാൻ ആവശ്യമാണെന്ന്‌ കണാദന്റെ സിദ്ധാന്തം പറയുന്നു.
വൈശേഷിക വ്യാഖ്യാതാക്കളിൽ പ്രമുഖനായ പ്രശസ്‌തപാദരുടെ `പദാർത്ഥധർമസംഗ്രഹം' (എ.ഡി.അഞ്ചാം ശതകം) പദാർത്ഥങ്ങളെ ഇങ്ങനെ വേർതിരിക്കുന്നു: ദ്രവ്യം, ഗുണം, കർമം, സാമാന്യം, വിശേഷം, സമവായം. ദ്രവ്യങ്ങളെ ഭൂമി, ജലം, വെളിച്ചം, വായു, ആകാശം, കാലം, ഇടം, ആത്മാവ്‌, മനസ്സ്‌ എന്നിങ്ങനെ വർഗ്ഗീകരിച്ചിരിക്കുന്നു. ദ്രവ്യമാണ്‌ ഗുണത്തെയും കർമ്മത്തെയും ഉൾക്കൊള്ളുന്നത്‌. രൂപം, രസം, ഗന്ധം, സ്‌പർശം, സംഖ്യ, പരിമാണം, വേർതിരിവ്‌ (പൃഥക്ത്വം), സംയോഗം, വിഭാഗം, പരത്വം, അപരത്വം, ബുദ്ധി, സുഖം, ദുഃഖം, ഇച്ഛ, ദ്വേഷം, പ്രയത്‌നം എന്നിങ്ങനെ 17 ഗുണങ്ങളെക്കുറിച്ച്‌ കണാദൻ വിവരിച്ചിട്ടുണ്ട്‌.
കുറിപ്പുകൾ
വർഗ്ഗം:പൗരാണിക ഭാരതീയചിന്തകർ
അരുണരക്താണു ഊറൽ നിരക്ക്
ഒരു മണിക്കൂറിൽ രക്തത്തിൽ നിന്നും അരുണരക്താണുക്കൾ ഊറുന്ന നിരക്കിനെയാണ് അരുണരക്താണു ഊറൽ നിരക്ക് (വെസ്റ്റെഗ്രൻ നിരക്ക്) എന്ന് പറയുന്നത്. പഴുപ്പിന്റെ അളവറിയാൻ വേണ്ടിയുള്ള പ്രത്യേകമല്ലാത്ത ഒരു ലബോറട്ടറി പരീക്ഷണമാണിത്. കട്ടപിടിക്കാതിരിക്കാനുള്ള മരുന്ന് രക്തത്തിൽ ചേർത്ത ശേഷം അത് വെസ്റ്റെഗ്രൻ പിപ്പെറ്റിൽ നിറച്ചുവയ്ക്കുന്നു. ഒരു മണിക്കൂറിനു ശേഷം പിപ്പെറ്റിലെ അരുണരക്താണുക്കൾ എത്രമാത്രം ഊറിയിട്ടുണ്ട് എന്നത് സ്കെയിലിൽ വായിക്കുന്നു. ഈ സംഖ്യയെയാണ് അരുണരക്താണു ഊറൽ നിരക്ക് എന്ന് പറയുന്നത്. പല ലാബുകളിലും ഈ പരീക്ഷണം ഓട്ടോമാറ്റിക് മെഷീനുകളുടെ സഹായത്തോടുകൂടിയാണ് ചെയ്യാറുള്ളത്.
പോളിഷ് ശാസ്ത്രജ്ഞനായ എഡ്മണ്ട് ബീർനാക്കിയാണ് ഇ.എസ്.ആർ പരിശോധനയുടെ ഉപഞ്ജാതാവ്. അതിനാൽ ഈ പരിശോധനയെ 'ബീർനാക്കി റിയാക്ഷൻ' എന്നും വിളിക്കാറുണ്ട്. സോഡിയം സിട്രേറ്റ് ഉപയോഗിച്ച് ഇന്ന് നിലവിലുള്ള രീതിയിൽ ഇ.എസ്.ആർ പരീക്ഷണം ആദ്യമായി നടത്തിയത് വെസ്റ്റെഗ്രൻ ആണ്. അദ്ദേഹത്തിന്റെ നാമമാണ് പരീക്ഷണം നടത്താനുപയോഗിക്കുന്ന പിപ്പെറ്റിനു നൽകിയിരിക്കുന്നത്.
രക്താണുക്കളുടെ ഊറലിനെ സഹായിക്കുന്നത് രക്തം കട്ടപിടിക്കാൻ ആവശ്യമായ ഫൈബ്രിനോജൻ എന്ന മാംസ്യമാണ്. ഊറലിനെ തടയുന്നത് രക്താണുക്കൾക്കുള്ള സീറ്റാ പൊട്ടെൻഷ്യൽ എന്ന നെഗറ്റീവ് ചാർജ് ആണ്. ശരീരത്തിൽ എവിടെയെങ്കിലും പഴുപ്പുണ്ടാവുമ്പോൾ കൂടുതലായി ഉണ്ടാവുന്ന ഫൈബ്രിനോജൻ രക്താണുക്കൾ ഒട്ടിച്ചേരുന്നതിനെ സഹായിക്കുകയും, 'റൂലെ' എന്ന 'നാണയങ്ങൾ അടുക്കിവച്ചതുപോലെയുള്ള'(pile of coins) രൂപം പ്രാപിക്കാൻ സഹായിക്കുകയും ചെയ്യുന്നു. തൽഫലമായി രക്താണുക്കൾ കൂടുതലായി ഊറി അടിഞ്ഞുകൂടുകയും, ഇ.എസ്.ആർ സംഖ്യ വർദ്ധിക്കുകയും ചെയ്യുന്നു. എന്നാൽ, ചില ലിംഫോസൈറ്റുകളുടെ തകരാറുമൂലം ഉണ്ടാവുന്ന അമിത ആന്റീബോഡികൾ മൂലവും റൂലെ ഉണ്ടാവുകയും, ഇ.എസ്.ആർ അധികമാവുകയും ചെയ്യാറുണ്ട്. അതിനാൽ പഴുപ്പിന്റെ മാത്രം അളവുകോലായി ഇ.എസ്.ആറിനെ കാണാൻ കഴിയില്ല. കൂടാതെ, പ്രസവം, റുമറ്റോയിഡ് വാതം, ഹൃദയസ്ഥംഭനം, അരിവാൾ രോഗം എന്നിവയിലും ഇ.എസ്.ആർ സംഖ്യ അധികമാകാം. ശരാശരി ഇ.എസ്.ആർ പുരുഷന്മാരെ അപേക്ഷിച്ച് സ്ത്രീകളിൽ അല്പം അധികമാണ്.
അവലംബം
വർഗ്ഗം:രക്തം വർഗ്ഗം:രക്തപരിശോധന വർഗ്ഗം:വൈദ്യപരിശോധനകൾ
എം.വി. വിഷ്ണുനമ്പൂതിരി
കേരളത്തിലെ പ്രമുഖ നാടോടിവിജ്ഞാനീയ പണ്ഡിതനായിരുന്നു മീത്തലെ വട്ടപ്പറമ്പത്ത് വിഷ്ണു നമ്പൂതിരി എന്ന '''ഡോ. എം.വി. വിഷ്ണുനമ്പൂതിരി''' (25 ഒക്ടോബർ 1939 - 9 മാർച്ച് 2019). അരനൂറ്റാണ്ട് കാലമായി ഫോക്ലോർ രംഗത്ത് ശേഖരണം, പഠനം, ഗവേഷണം, പ്രസിദ്ധീകരണം എന്നീ മേഖലയിൽ പ്രവർത്തിക്കുന്നു. നാടൻപാട്ടുകളും, തോറ്റം പാട്ടുകളും ശേഖരിക്കുകയുംതെയ്യത്തെക്കുറിച്ച് പഠനങ്ങൾ നടത്തുകയും ചെയ്തിട്ടുണ്ട്. കേരള ഫോക്‌ലോർ അക്കാദമി 2001 മുതൽ ചെയർമാനായിരുന്നു 2019 മാർച്ച് 9 ശനിയാഴ്ച 79-ആം വയസ്സിൽ അദ്ദേഹം അന്തരിച്ചു.
ജീവിതരേഖ
കണ്ണൂർ ജില്ലയിലെ ഏഴിമലയുടെ സമീപ ഗ്രാമമായ കുന്നരു ഓണപ്പറമ്പിൽ മീത്തലെ വട്ടപ്പറമ്പത്തില്ലം സുബ്രഹ്മണ്യൻ നമ്പൂതിരിയുടെയും കുളപ്പുറം ഇല്ലത്തെ ദ്രൗപതി അന്തർജ്ജനത്തിന്റെയും മകനായി 1939 ഒക്ടോബർ 25 -നു ജനിച്ചു. കുന്നരു എലിമെന്ററി സ്കൂൾ, കുഞ്ഞിമംഗലം ഗോപാൽ ഹയർ എലിമെന്ററി സ്കൂൾ, പയ്യന്നൂർ ബോർഡ് ഹൈസ്കൂൾ എന്നിവിടങ്ങളിൽ സ്കൂൾ വിദ്യാഭ്യാസം .1958 ൽ ഫസ്റ്റ് ക്ലാസൊടെ ഇ. എസ്. എൽ. സി. പാസായി. കണ്ണൂർ ട്രൈനിങ് സ്കൂളിൽ അധ്യാപകപരിശീലനം കഴിഞ്ഞു. പ്രൈമറി സ്കൂൾ അദ്ധ്യാപകനായി ഔദ്യോഗികജീവിതം ആരംഭിച്ചു. പിന്നീട് പഠിച്ച് ഉദ്ദ്യോഗകയറ്റങ്ങൾ നേടി. ഹൈസ്കൂൾ, ഹയർ സെക്കണ്ടറിസ്കൂൾ എന്നിവിടങ്ങളിൽ സേവനം അനുഷ്ഠിച്ചു. 1995 -ൽ മണത്തണ ഹയർസെക്കണ്ടറി സ്കൂളിൽ നിന്നും വിരമിച്ചു. കോഴിക്കോട് സർവ്വകലാശാലയിൽ നിന്ന് എം.എ ബിരുദവും കേരള സർവ്വകലാശാലയിൽ നിന്ന് ഡോക്ടറേറ്റും കരസ്ഥമാക്കി. സർവകലാശാലകളിൽ ഗവേഷണ ഗൈഡ്. 1995 മുതൽ കാലടി സംസ്കൃത സർവകലാശാല പയ്യന്നൂർ പ്രാദേശിക കേന്ദ്രത്തിൽ മലയാളം വകുപ്പ് തലവനായി. 2002 ൽ കണ്ണൂർ സർവകലാശാല കാഞ്ഞങ്ങാട് പി.സ്മാരക കാമ്പസിലും മലയാളം അദ്ധ്യാപകനായി.
കോഴിക്കോട് സർവകലാശാല ഫോക്‌ലോർ വിഭാഗം തലവനായി വിരമിച്ചു. നാടോടിവിജ്ഞാനീയവുമായി ബന്ധപ്പെട്ട അൻപത്തിമൂന്നു കൃതികൾ അദ്ദേഹം രചിച്ചിട്ടുണ്ട്. പുറച്ചേരി മരങ്ങാട്ടില്ലത്ത് സുവർണ്ണിനി ആണ് ഭാര്യ.
പുറം കണ്ണികൾ
വർഗ്ഗം:കേരളത്തിലെ നാടോടിവിജ്ഞാനികൾ വർഗ്ഗം:കണ്ണൂർ ജില്ലയിൽ ജനിച്ചവർ വർഗ്ഗം:1939-ൽ ജനിച്ചവർ വർഗ്ഗം:ഒക്ടോബർ 25-ന് ജനിച്ചവർ വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ വർഗ്ഗം:2019-ൽ മരിച്ചവർ വർഗ്ഗം:മാർച്ച് 9-ന് മരിച്ചവർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വാൻഡ ട്രൈകളർ
ലാവോസിലും ജാവ, ബാലി, ലോംബോക്ക്, സുംബാവ എന്നിവിടങ്ങളിൽ നിന്നുമുള്ള ഒരു ഓർക്കിഡ് ഇനമാണ് വാൻഡ ട്രൈകളർ. 1846-ൽ ജാവയുടെ പടിഞ്ഞാറൻ ഭാഗത്ത് നിന്ന് വീച്ച് നഴ്സറികളുടെ സമാഹർത്താവ്‌ തോമസ് ലോബ് ഈ ഇനം ഇംഗ്ലണ്ടിലേക്ക് ഇറക്കുമതി ചെയ്തു.
പുറത്തേക്കുള്ള കണ്ണികൾ
വർഗ്ഗം:മരവാഴകൾ വർഗ്ഗം:ബാലിയിലെ ഓർക്കിഡുകൾ വർഗ്ഗം:ബാലിയിലെ സസ്യങ്ങൾ വർഗ്ഗം:ജാവയിലെ ഓർക്കിഡുകൾ വർഗ്ഗം:ജാവയിലെ സസ്യങ്ങൾ വർഗ്ഗം:ലാവോസിന്റെ ഓർക്കിഡുകൾ വർഗ്ഗം:വിയറ്റ്നാമിലെ ഓർക്കിഡുകൾ
രാഷ്ട്രകൂടർ
ഇന്ത്യയുടെ തെക്ക്, മദ്ധ്യ, വടക്കൻ ഭാഗങ്ങൾ ഭരിച്ചിരുന്ന ഒരു രാജവംശമാണ് രാഷ്ട്രകൂട രാജവംശം (സംസ്കൃതം: राष्ट्रकूट rāṣṭrakūṭa). ഏഴാം  നൂറ്റാണ്ടുമുതൽ പത്താം നൂറ്റാണ്ടുവരെയാണ് രാഷ്ട്രകൂടരുടെ ഭരണ കാലഘട്ടം.
ഉത്ഭവം
ഉത്തരേന്ത്യയിൽ നിന്നും വന്ന രാത്തോർ ഗോത്രത്തിലെ രജപുത്രരാണു രാഷ്ട്രകൂടർ എന്ന് ചരിത്രകാരനായ ഡോക്ടർ ഫ്ലീറ്റ് കരുതുന്നു. തെലുഗുഭാഷ സംസാരിക്കുന്ന ദക്ഷിണ ഭാരതത്തിലെ തന്നെ ക്ഷത്രിയവംശമായിരുന്നു രാഷ്ട്രകൂടർ എന്ന് വിശ്വസിക്കുന്ന ചരിത്രകാരും ഉണ്ട്.
എ ഡി 743 ലാണു രാഷ്ട്രകൂടർ പ്രധാന രാജവംശമായി വളർന്നു വന്നത്. ദന്തിദുർഗ്ഗ (ദന്തിവർമ്മൻ ) എന്ന രാജാവായിരുന്നു ഈ സ്വതന്ത്ര രാജവംശം സ്ഥാപിച്ചത്. പല്ലവരുടെ സഹായത്തോടെ പടിഞ്ഞാറേ ചാലൂക്യ രാജാവായിരുന്ന കീർത്തിവർമ്മൻ രണ്ടാമനെ സ്ഥാനഭ്രഷ്ടനാക്കിയാണ് ദന്തിവർമ്മൻ രാഷ്ട്രകൂടവംശത്തിനു അടിത്തറ പാകിയത്‌. യോദ്ധാവായിരുന്ന ദന്തിദുർഗ്ഗ പല്ലവ രാജാവിനെയും കലിംഗ രാജാവിനെയും പരാജയപ്പെടുത്തി. മാന്യഖേത (ഇപ്പോൾ മൽഖേത) ആയിരുന്നു തലസ്ഥാനം.
ഭരണ സംവിധാനം
രാഷ്ട്രകൂട ഭരണ സംവിധാനത്തിൽ രാജാവായിരുന്നു ഭരണാധിപനും പ്രധാന സൈന്യാധിപനും. കാലാൾപ്പടയും കുതിരപ്പടയും രാജധാനിക്കു സമീപം തന്നെ ഉണ്ടായിരുന്നു. യുദ്ധത്തിൽ പിടിക്കപ്പെട്ട ആനകളെ രാജാവിന് മുന്നിൽ ഹാജരാക്കുന്നത് പതിവായിരുന്നു. നാവിക സേനയും  രാഷ്ട്രകൂടർക്ക് ഉണ്ടായിരുന്നു. രാജകൊട്ടാരം ഭരണകാര്യങ്ങളുടെ മാത്രമല്ല സാംസ്കാരിക പ്രവർത്തനങ്ങളുടേയും സിരാകേന്ദ്രമായിരുന്നു. രാജഭരണാധികാരം പരമ്പരാഗതം ആയിരുന്നു എങ്കിലും പിന്തുടർച്ചാവകാശം കർക്കശമായിരുന്നില്ല. പലപ്പോഴും സഹോദരങ്ങൾക്ക് അധികാരത്തിനു വേണ്ടി യുദ്ധം ചെയ്യേണ്ടി വന്നിട്ടുണ്ട്.പുത്രിമാർക്ക് സാധാരണ ഭരണചുമതല ലഭിച്ചിരുന്നില്ല. അമോഘവർഷൻ തന്റെ പുത്രിക്ക് റായ്ച്ചൂർ പ്രദേശത്തിന്റെ ഭരണച്ചുമതല നൽകിയിരുന്നു. മന്ത്രിമാർക്ക് ഒന്നോ അധികമോ ആയ വകുപ്പുകളുടെ ചുമതല ഉണ്ടായിരുന്നു. പുരോഹിതൻ ഒഴികെയുള്ള മന്ത്രിമാർക്ക് എല്ലാ സൈനിക സേവനങ്ങളും നിർബന്ധമായിരുന്നു.ഉദ്യോഗസ്ഥന്മാർക്ക് ഭൂമിയായിരുന്നു പ്രതിഫലമായി നൽകിയിരുന്നത്.
സാംസ്കാരിക സംഭാവനകൾ
കന്നട സാഹിത്യം ഗണ്യമായ പുരോഗതികൈവരിച്ചു.അമോഘവർഷന്റെ കവിരാജമാർഗ്ഗമായിരുന്നു ഈ ഭാഷയിലെ ഏറ്റവും പുരാതനമായ കാവ്യം. പമ്പ,പൊന്ന,റന്ന എന്നിവർ കന്നട സാഹിത്യത്തിലെ ത്രിരത്നങ്ങൾ ആയി അറിയപ്പെടുന്നു. വിദ്യാഭ്യാസ രംഗത്തും രാഷ്ട്രകൂടസാമ്രാജ്യം അഭിവൃദ്ധി കൈവരിച്ചിരുന്നു. എല്ലോറയിൽ കൃഷ്ണ ഒന്നാമൻ നിർമ്മിച്ച  ശിവക്ഷേത്രം ശില്പകലയിലെ ഔന്നിത്യത്തിനു ഉദാഹരണമാണ്.
അവലംബം
ഇന്ത്യാചരിത്രം,എ ശ്രീധരമേനോൻ വോള്യം ഒന്ന്. പേജ് 181-185
ബോട്ടം സാകോർ ദേശീയോദ്യാനം
ബോട്ടം സാകോർ ദേശീയോദ്യാനം കംബോഡിയയിലെ ഏറ്റവും വലിയ ദേശീയോദ്യാനമാണ്. തായ്‍ലാൻറ് ഉൾക്കടൽത്തീരത്തു സ്ഥിതി ചെയ്യുന്ന ബോട്ടം സകോർ ദേശീയോദ്യാനം കാർഡമം മലനിരകളിൽനിന്ന് തെക്കുപടിഞ്ഞാറായി തള്ളിനിൽക്കുന്ന ഒരു അർദ്ധദ്വീപാണ്. 171,250 ഹെക്ടർ ഭൂമിയിൽ നിലനിൽക്കുന്ന ഈ ദേശീയോദ്യാനം കോഹ് കോങ് പ്രവിശ്യ യിലെ കിരി സിക്കോർ, ബോട്ടം സാകോർ, കോഹ് കോങ്ങ് എന്നീ മൂന്നു ജില്ലകളിലേയ്ക്കു വ്യാപിച്ചുകിടക്കുന്നു. കമ്പോഡിയൻ പരിസ്ഥിതി മന്ത്രാലയത്തിന്റെ കീഴിലാണ് ഈ ഉദ്യാനം.
ജന്തുജാലം
ലോകത്തിലെ തന്നെ ഏറ്റവും വലിയ വന്യജീവി വൈവിധ്യം നിലനിൽക്കുന്ന ഒരു പ്രദേശമാണ് ബോട്ടം സാകോർ ദേശീയ ഉദ്യാനം. ഈ പ്രദേശത്തിൻറെ ജൈവവൈവിധ്യത്തെക്കുറിച്ച് ഇതുവരെ വളരെക്കുറച്ച് ഗവേഷണം മാത്രമേ നടത്തുകയും പ്രസിദ്ധീകരിച്ചിരിക്കുകയും ചെയ്തിട്ടുള്ളു. ദേശീയോദ്യാനത്തിൻറെ വിദൂരമേഖലകളിലെ അതികഠിനമായ ഭൂപ്രകൃതി കാരണം ഈ മേഖലയിൽ ഇതുവരെ ശാസ്ത്രീയ അന്വേഷണങ്ങളൊന്നുംതന്നെ നടന്നിട്ടില്ല. എന്നിരുന്നാലും, പരിമിതമായി ലഭ്യമായ അറിവുകളുടേയും മറ്റു ധാരണകളുടേയും അടിസ്ഥാനത്തിൽ, ഈ പ്രദേശം ആഗോളതലത്തിൽത്തന്നെ വളരെ വലിയ പ്രാധാന്യമുള്ളതാണെന്നും ഇവിടം വംശനാശഭീഷണി നേരിടുന്നതും അത്യപൂർവ്വവുമായ നിരവധി ജീവജാലങ്ങളുടെ ആവാസവ്യവസ്ഥയാണെന്നും മനസ്സിലാക്കാവുന്നതാണ്. ഗുരുതരമായ വംശനാശ ഭീഷണി നേരിടുന്ന ഏതാനും ജീവജാലങ്ങളെ അന്താരാഷ്ട്ര IUCN റെഡ് ലിസ്റ്റിൽ ഉൾപ്പെടുത്തിയിട്ടുണ്ട്. അതുകൊണ്ടുതന്നെ 1993 ൽ ഇതൊരു ദേശീയോദ്യാനമെന്ന നിലയിൽ സ്ഥാപിതമായത് ഭൂമിയിലെ ജൈവവൈവിധ്യം സംരക്ഷിക്കുന്നതിനുള്ള ഒരു സുപ്രധാനമായ ഒരു നീക്കമായി കണക്കാക്കപ്പെടുന്നു.
സസ്തനികൾ
2009-ലെ കണക്കനുസരിച്ച് ദേശീയോദ്യാനത്തിൻറെ അതിർത്തിക്കുള്ളിൽ 44 ൽ അധികം സസ്തനികളുടെ സാന്നിദ്ധ്യം കണ്ടെത്തിയിട്ടുണ്ട്. ഇതിൽ എട്ടുതരം സസ്തനികൾ സംരക്ഷണത്തിനു മുൻഗണന നൽകപ്പെടുന്നവയും IUCN റെഡ് ലിസ്റ്റിൽ ഇടം പിടിച്ചവയുമാണ്.
വംശനാശഭീഷണിയുളള ജീവികളിൽ സുന്ദ്ര ഈനാപേച്ചി (Anis javanica), ബംഗാളി സ്ലോ ലോറിസ് (Nycticebus bengalensis), ഇന്തോചൈനീസ് ലറ്റങ്ങ് (Trachypithecus germaini), കൂരൻ (Axis porcinus), കാട്ടുനായ (Cuon alpinus), മീൻപിടിയൻ പൂച്ച (Prionailurus viverrinus), ഏഷ്യൻ ആന (Elephas maximus), പൈലീറ്റഡ് ഗിബ്ബൺ (Hylobates pileatus) എന്നിവയും ഉൾപ്പെടുന്നു.
പ്രാദേശിക ഒളിവേട്ടക്കാർ ഉറപ്പിച്ചുപറയുന്നത് ഇവിടെ കാണപ്പെടുന്ന പൈലീറ്റഡ് ഗിബ്ബണുകൾ ഗണ്യമായ ഒരു സംഖ്യയാണെന്നും, ഇവിടെ കാണപ്പെടുന്നവ, ലോകത്ത് ആകെയുള്ളതിൻറെ ഏകദേശം പത്ത് ശതമാനത്തിലേറെയാണെന്നുമാണ്. സമീപകാല ക്യാമറ ട്രാപ് തെളിവുകൾ സൂചിപ്പിക്കുന്നത്, വംശനാശ ഭീഷണി നേരിടുന്ന ഇന്തോചൈനീസ് കടുവകളുടെ ആവാസമേഖലയും കൂടിയാണ് ഈ ദേശീയോദ്യാനമെന്നാണ്. വംശനാശ ഭീഷണി നേരിടുന്ന മറ്റ് അനവധി ജീവികൾക്ക് ബോട്ടം സാകോർ ദേശീയോദ്യാനം സംരക്ഷണമരുളുന്നു. യഥാർത്ഥത്തിൽ ഇവിടെയുള്ള സസ്തനി വർഗ്ഗങ്ങളിലെ നാലിലൊരു ഭാഗം, ആഗോള സ്ഥിതിവിശേഷം കാരണമാണ് അവയുടെ സംരക്ഷണ താൽപര്യം നിലനിർത്തപ്പെടുന്നത്. ഇവയിൽ ലാർജ്-ടൂത്‍ഡ്-ഫെറെറ്റ്-ബാഡ്‍ജർ (Melogale personata), ഹെയറി-നോസ്‍ഡ് ഓട്ടർ (Lutra sumatrana), സ്‍മൂത്ത്-കോട്ടഡ്-ഓട്ടർ (Lutra perspicillata), സാമ്പാർ മാൻ, വലിയ പുള്ളിയുള്ള വെരുക് എന്നിങ്ങനെ ഒട്ടനവധിയിനം ഉൾപ്പെടുന്നു. സൺ ബിയർ, ഏഷ്യൻ കറുത്ത കരടി (മൂൺ ബിയർ) എന്നിവ ഇവിടെയുണ്ടായിരിക്കാൻ സാദ്ധ്യതയുണ്ട്.
ഉഭയജീവികളും ഉരഗങ്ങളും
ദേശീയോദ്യാന പരിസരത്ത് വളരെ കുറച്ച് എണ്ണം ഉഭയജീവികൾ മാത്രമാണ് കാണപ്പെടുന്നത്.
അവലംബം
വർഗ്ഗം:കംബോഡിയയിലെ ദേശീയോദ്യാനങ്ങൾ വർഗ്ഗം:മഹാവൈവിധ്യപ്രദേശങ്ങൾ
തത്കാൽ പദ്ധതി
തീവണ്ടി ടിക്കറ്റുകൾ മുൻ കൂർ റിസർവ്വു ചെയ്യുന്നതിനായി ഇൻഡ്യൻ റെയിൽവെ ഏർപ്പെടുത്തിയ സംവിധാനമാണ് തത്കാൽ പദ്ധതി. മുൻ റെയിൽവെ വകുപ്പ് മന്ത്രി നിതീഷ് കുമാറിന്റെ കാലത്താണ് ഈ പദ്ധതി ആരംഭിച്ചത്. ഈ പദ്ധതി പ്രകാരം സ്ലീപ്പർ ക്ലാസ്, എ.സി. ചെയർ കാർ, ത്രീ ടയർ എസി, ടു ടയർ എ.സി എന്നിങ്ങനെ എക്സ്പ്രസ്സ് അടക്കം എല്ലാ തീവണ്ടികളിലും മുൻകൂർ ടിക്കറ്റ് ബുക്ക് ചെയ്യാൻ സാധിക്കും. സെക്കൻഡ്ക്ലാസിൽ ഓരോവണ്ടിയിലും ആവശ്യമനുസരിച്ച് ചിലപ്പോൾ രണ്ടുകോച്ചുകൾവരെ തത്കാലിന് നീക്കിവെക്കുന്നുണ്ട്. എ.സി. ക്ലാസിൽ 15മുതൽ 20വരെ ബർത്തുകളും. യാത്രായിനത്തിലുള്ള റെയിൽവേയുടെ വരുമാനത്തിൽ നല്ലൊരു പങ്ക് തത്കാൽവഴിയാണ്. 2009-10ൽ 672 കോടിരൂപ തത്കാൽവഴി കിട്ടിയിരുന്നു.
തത്കാലും കരിഞ്ചന്തയും
ആദ്യകാലത്ത് ട്രാവൽഏജൻറുമാരാണ് വൻതോതിൽ തത്കാൽടിക്കറ്റുകൾ എടുത്തിരുന്നത്. വൻതുക മറിയുന്ന കച്ചവടമാണ് തത്കാൽ കരിഞ്ചന്ത. യഥാർഥ നിരക്കിന്റെ രണ്ടിരട്ടിയിലേറെയാണ് തിരക്കേറിയ സമയങ്ങളിൽ ഏജന്റുമാർ ഈടാക്കുന്നത്.രാവിലെമുതൽ കൂലിക്ക് ആളെവിട്ട് ടിക്കറ്റ് കൂട്ടത്തോടെ വാങ്ങുന്ന രീതിയായിരുന്നു. എന്നാൽ, ടിക്കറ്റുവാങ്ങാൻ ഫോട്ടോപതിച്ച തിരിച്ചറിയൽരേഖയും മറ്റും നിർബന്ധമാക്കിയതോടെ തട്ടിപ്പ് കുറഞ്ഞു. ഇതിനുപുറമെ ഒരു തിരിച്ചറിയൽകാർഡിൽ നാലുടിക്കറ്റ്മാത്രമേ നൽകൂ. ആദ്യത്തെ ഒരുമണിക്കൂർ ഓൺലൈൻവഴിയുള്ള തത്കാൽബുക്കിങ് നിർത്തലാക്കി..
പരിഷ്കാരങ്ങൾ
പരാതികളെത്തുടർന്ന് റിസർവേഷൻ മാഫിയയെ നിയന്ത്രിക്കാൻ തത്കാൽ പദ്ധതി റെയിൽവെ സമൂലം പരിഷ്കരിച്ചു.
കാതറീൻ ബിഗലോ
ഒരു അമേരിക്കൻ ചലച്ചിത്ര സം‌വിധായകയാണ്‌ കാതറീൻ ബിഗലോ(ജനനം:നവംബർ 27, 1951). 1987-ൽ പുറത്തിറങ്ങിയ നിയർ ഡാർക്ക്, 1991-ൽ പുറത്തിറങ്ങിയ പോയന്റ് ബ്രേക്ക്, 2009-ൽ പുറത്തിറങ്ങി, 2010-ലെ ആറു അക്കാദമി അവാർഡുകൾ കരസ്ഥമാക്കിയ ദ ഹർട്ട് ലോക്കർ എന്നിവയാണ്‌ കാതറീന്റെ ശ്രദ്ധേയമായ ചിത്രങ്ങൾ. മികച്ച സം‌വിധാനത്തിനുള്ള അക്കാദമി അവാർഡ് ലഭിച്ച ആദ്യ വനിതയാണിവർ
ദ ഹർട്ട് ലോക്കർ എന്ന ചിത്രത്തിന്റെ സം‌വിധാനത്തിനു് ഡയറക്ടേർസ് ഗിൽഡ് ഫോർ അമേരിക്ക അവാർഡ് ഫോർ ഔട്ട്സ്റ്റാൻഡിങ്ങ് ഡയറക്ടിങ്ങ്, മികച്ച സം‌വിധായികയ്ക്കുള്ള ബാഫ്റ്റ പുരസ്കാരം, മികച്ച സം‌വിധായികയ്ക്കുള്ള അക്കാദമി പുരസ്കാരം എന്നീ പുരസ്കാരങ്ങൾ കാതറീൻ നേടി. ആ ചിത്രം 2010-ലെ ഏറ്റവും നല്ല ചിത്രമായി ബാഫ്റ്റയിലും, അക്കാദമി പുരസ്കാരത്തിലും തെരഞ്ഞെടുക്കപ്പെട്ടു. അതു പോലെ 2010-ലെ മികച്ച ചിത്രത്തിനുള്ള ഗോൾഡൻ ഗ്ലോബ് പുരസ്കാരത്തിനും ഈ ചിത്രം നിർദ്ദേശിക്കപ്പെട്ടിട്ടുണ്ട്.
ജീവിതരേഖ
അമേരിക്കൻ ഐക്യനാടുകളിലെ കാലിഫോർണിയയിലെ സാൻ കരോൾസിൽ‌ ഒരു പെയിന്റ് ഫാക്ടറി മാനേജരുടെയും, ലൈബ്രേറിയന്റെയും മകളായാണ്‌ കാതറീൻ ജനിച്ചത്. ഒരു ചിത്രകാരിയായ കാതറീൻ ചിത്രകലാ രംഗത്തു നിന്നുമാണ്‌ ചലച്ചിത്ര രംഗത്തെത്തിയത്. ന്യൂയോർക്കിലെ വിറ്റ്നി മ്യൂസിയം ഓഫ് അമേരിക്കൻ ആർട്ടിലെ ചിത്രകലാ വിദ്യാർത്ഥിയായിരിക്കുന്ന സമയത്താണ്‌ ചലച്ചിത്ര രംഗത്തേക്കു പ്രവേശിക്കുന്നത്.
1989-ൽ കാതറീൻ ജെയിംസ് കാമറൂണിനെ വിവാഹം ചെയ്തു. 1991-ൽ ഇവർ ഈ വിവാഹ ബന്ധം വേർപെടുത്തി.
അവലംബം
വർഗ്ഗം:1951-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:നവംബർ 27-ന് ജനിച്ചവർ വർഗ്ഗം:ഹോളിവുഡ് ചലച്ചിത്ര സംവിധായകർ വർഗ്ഗം:മികച്ച സംവിധായകനുള്ള അക്കാദമി പുരസ്കാരം ലഭിച്ചവർ
കൈതപ്പൂ (ചലച്ചിത്രം)
കൈതപ്പൂ 1978ൽ, രഘുരാമൻ സംവിധാനം ചെയ്ത ഒരു  ഇന്ത്യൻ മലയാള സിനിമ ആണ്. ഈചിത്രത്തിൽ മധു, കെപി‌എസി ലളിത, മാനവാലൻ ജോസഫ്, പട്ടx സദൻ എന്നിവർ പ്രധാന കഥാപാത്രങ്ങളായി അഭിനയിക്കുന്നു. ചിത്രത്തിന്റെ സംഗീതം ശ്യാം നിർവ്വഹിച്ചു.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1978-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:പൊൻ കുന്നം വർക്കി കഥ എഴുതിയ ചലച്ചിത്രങ്ങൾ‎ വർഗ്ഗം:പൊൻകുന്നം വർക്കി തിരക്കഥ എഴുതിയ ചലച്ചിത്രങ്ങൾ‎ വർഗ്ഗം:എം. മണി നിർമ്മിച്ച ചലച്ചിത്രങ്ങൾ വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:തിക്കുറിശ്ശി വർഗ്ഗം:ബിച്ചു തിരുമല-ശ്യാം ഗാനങ്ങൾ
1993-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക
വർഗ്ഗം:മലയാളചലച്ചിത്രങ്ങൾ വർഷം അനുസരിച്ച് വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
മാണിക്യ രാജവംശം
ത്രിപുരയിലെ രാജാക്കമാരുടെ (മുൻപത്തെ ത്വിപ്ര രാജ്യം) സ്ഥാനപ്പേരാണ് മാണിക്യ. ഇന്തോ-മംഗോളിയൻ വംശജരാണ് ഈ രാജാക്കന്മാർ. 1280-ൽ രത്ന ഫാ എന്ന രാജാവ് (പിന്നീട് രത്ന മാണിക്യൻ എന്ന് അറിയപ്പെട്ടു) മാണിക്യൻ എന്ന പദവി സ്വീകരിച്ചതോടെയാണ് ഈ രാജവംശം ആരംഭിക്കുന്നത്. മാണിക്യ രാജവംശത്തിലെ അവസാനത്തെ സ്വതന്ത്രരാജാവ് കിരിത്ത് ബിക്രം കിഷോർ ദേബ് ബർമൻ ആയിരുന്നു. 1947 മുതൽ 1949 വരെ (ഇന്ത്യയുമായി ത്രിപുര ലയിക്കുന്നതുവരെ) അദ്ദേഹം രാജ്യംഭരിച്ചു. 19-ആം നൂറ്റാണ്ടിൽ രാജ്യം ഭരിച്ച ബീർ ചന്ദ്ര മാണിക്യ ബഹദൂർ പ്രശസ്തനാ‍യ ഭരണാധികാരി ആയിരുന്നു.
മഹാരാജ കിരിത് പ്രദ്യോത് ദേബ് ബർമൻ മാണിക്യ ബഹാദൂർ ആണ് ഇന്നത്തെ മാണിക്യ രാജവംശത്തിന്റെ തലവൻ.
അവലംബം
വർഗ്ഗം:ഇന്ത്യാചരിത്രം
ജോസഫ് ചാഴിക്കാട്
പ്രജാ സോഷ്യലിസ്റ്റ് പാർട്ടി പ്രവർത്തകനായ ഒരു മുൻ കേരള നിയമസഭാ സാമാജികനായിരുന്നു ജോസഫ് ചാഴിക്കാട്ട് (മാർച്ച് 1892 - 29 ഒക്ടോബർ 1983). പുലിയന്നൂർ നിയമസഭാ മണ്ഡലത്തിൽ നിന്നാണിദ്ദേഹം ഒന്നും രണ്ടും കേരളാ നിയമസഭയിലേക്കെത്തിയത്. കടുത്തുരുത്തി മണ്ഡലത്തിൽ കേരളാ കോൺഗ്രസ് പ്രതിനിധിയായി മൂന്നാം കേരളനിയമസഭയിലും ചാഴിക്കാട്ട് അംഗമായിരുന്നു. ശ്രീമൂലം അസംബ്ലിയിലും (1944-47) തിരുക്കൊച്ചി നിയമസഭയിലും(1954-56) ഇദ്ദേഹം അംഗമായിരുന്നു. ബിരുദദാരിയായിരുന്നു ചാഴിക്കാട്ട് പ്ലീഡർഷിപ്പ് പരീക്ഷയും വിജയിച്ചിരുന്നു.
പ്രജാസോഷ്യലിസ്റ്റ് പാർട്ടിയുടെ ഒന്നാം കേരളനിയമസഭയിലെ പാർലമെന്ററികാര്യ നേതാവ്, കേരള സർവകലാശാല സെനറ്റംഗം, ഓൾ കേരള കത്തോലിക് കോൺഗ്രസിന്റെ വൈസ് പ്രസിഡന്റ്, ജനറൽ സെക്രട്ടറി, കേരള ദർശന്റെ മാനേജിംഗ് എഡിറ്റർ എന്നീ നിലകളിൽ പ്രവർത്തിച്ചിരുന്നു. ചാഴിക്കാട്ടിന്റെ നർമ്മബോധവും തമാശകളും ശ്രേദ്ധേയമായിരുന്നു.
അവലംബം
വർഗ്ഗം:1892-ൽ ജനിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം: 1983-ൽ മരിച്ചവർ വർഗ്ഗം:ഒക്ടോബർ 29-ന് മരിച്ചവർ വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ വർഗ്ഗം:കേരള കോൺഗ്രസ് പ്രവർത്തകർ വർഗ്ഗം:ശ്രീമൂലം അസംബ്ലി അംഗങ്ങൾ വർഗ്ഗം:തിരു-കൊച്ചി നിയമസഭാംഗങ്ങൾ വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:മൂന്നാം കേരള നിയമസഭാംഗങ്ങൾ
സൂപ്പർമാൻ (ചലച്ചിത്രം)
റാഫി മെക്കാർട്ടിന്റെ സംവിധാനത്തിൽ ജയറാം, ഇന്നസെന്റ്, ജഗദീഷ്, ശോഭന എന്നിവർ പ്രധാനവേഷങ്ങളിൽ അഭിനയിച്ച് 1997ഏപ്രിൽ 11 ന് വിഷു വിന് -പുറത്തിറങ്ങിയ ഒരു മലയാളചലച്ചിത്രമാണ് സൂപ്പർമാൻ. കാവ്യചന്ദ്രികയുടെ ബാനറിൽ സിദ്ദിഖ്, ലാൽ, അസീസ് എന്നിവർ ചേർന്ന് നിർമ്മിച്ച ഈ ചിത്രം കാവ്യചന്ദ്രിക റിലീസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചതും റാഫി മെക്കാർട്ടിൻ ആണ്.